
lcgua  ratione  in  edendis  tractandisque  antiquis  scriptoribus 
foctitanda  esset  ars  critica,  nostro  demum  saeculo  duce  et  auctore 
Carolo  Lachmanno  et  plenius  inteUectum  est  et  comprobatum 
exemplis  nobilissimis.  Scimus  nunc  omnes  omnem  crisin  niti 
debere  certo  solidoque  fundamento,  scimus  ante  omnia  elaborandum 
esse  in  eo,  ut  codicum  superstitum  fides  acri  iudicio  exploretur, 
ut  investigetur  si  qua  inter  eos  intercedat  cognatio,  ut  eorum, 
quorum  aliqua  sit  auctoritas,  testimonia  enotentur  et  perpendantur 
quam  accuratissime.  Atque  hoc  ipsum  recensendi,  quod  vocamus, 
officium,  quo  magis  scriptoris  alicuius  libri  sive  temporum  iniuria 
sive  hominum  aut  inscita  neglegentia  aut  int«mpestiva  sedulitate 
sunt  depravati,  eo  fructuosius  solet  esse.  Cuius  rei  exemplum 
imprimis  luculentum  nostra  aetate  proditum  est  recensis  et  casti- 
gatis  ad  optimorum  fontium  fidem  Senecae  patris  suasoriarum  et 
controversiarum  libris.  Etenim  corpus  axiifaXov  et  anovv  incre- 
dibilem  in  modum  detruncatum  maleque  mulcatum  ut  tandem 
aliqnando  via  et  arte  curari  posset,  effectum  est  ea  maxime  re, 
quod  fideli  diligentia  detecta  sunt  ipsa  vulnera,  quae  maximam 
partem  per  haec  quattuor  fere  saecula  leviter  obtecta  potius  quam 
penitus  sanata  iacuerant.  Quam  operam  qui  anno  MDCCCLVII 
strenue  inchoavit  Conradus  Bursianus  de  his  reliquiis  tot  nominibus 
meritus  est,  ut  sospitatorem  Senecae  iure  eum  appellaveris.  In- 
choatam  autem  tantummodo  operam  dico,  quippe  quae  laboret 
vitiis  sat  multis  et  gravibus,  ut  inter  harum  rerum  peritos  dudum 
constat;  —  neque  vero  hac  re  eo  deduci  nos  patiemur,  ut  virum 
ingeniosum  sua  laude  fraudemus:  fuit  enim  tantae  molis  opus,  ut 
unus    homo  illud    plene    perficere    vix  potuerit,    nisi  si  HercuHs 


tna 


—    6    — 

viribus  praeditus  esset,  quibus  sese  carere  ipse  Bursianus  (praef. 
p.  XI)  ingenue  confessus  est.  Secuta  est  anno  h.  s.  LXXII 
editio  Adolphi  Kiesslingii^)  optimae  frugis  plena,  qua  in  horum 
librorum  et  recensione  et  emendatione  permultum  profectum  est. 
Namque  de  codicibus  in  universum,  partim  praeeuntibus  aliis 
viris  doctis,  tam  probe  ille  iudicavit^)  eorumque  lectiones  tam 
accurate  et  diligenter  proposuit,  vix  ut  quidquam,  ut  nunc  res 
sese  habet,  desiderari  possit,  nisi  quod  caremus  adhuc  plena  codicis 
Vaticani,  quod  archetypon  codicis  Toletani  esse  evicit  Kiesslingius, 
collatione,  ex  qua  aliquid  fortasse  emolumenti  aliquando  redun- 
dabit.  Porro  iactis  hoc  modo  fundamentis  soHdis  idem  super- 
struxit  aedificium  satis  mundum  perpolitumque ,  partim  suum 
ipsius  secutas  ingenium,  partim  aliorum  virorum  doctorum  usus 
inventis.  Atque  perbene  quidem  fecit  et  iuste ,  quod  saeculi  XVI 
et  XVII  criticorum,  —  Nic.  Fabri,    A.  Schotti,    J.  Fr.  Gronovii, 


')  Si  qui  dissertationem  meam  diligentius  perlecturi  et  examinaturi 
sunt,  ei  hanc  Kiesslingianam  editionem,  qua  etiam  in  denotandis  locis  ubi- 
que  utar,  semper  velim  ad  manum  habeant;  saepe  enim,  ne  videar  fi^iXQokoytlv, 
res  mea  opinione  leviores  consulto  praeteribo,  neqne,  a  quo  quaeque  emen- 
datio  vel  certa  vel  probabilis,  qua  cum  illo  utar,  profecta  sit,  memorabo. 

2)  Praecipue  in  eius  laude  ponendum  est,  quod  excerpta,  a  prioribus 
editoribus  nimis  fastidiose  spreta,  fere  ubique  prudenter  et  caute  adhibuit. 
Quamquam  est,  ubi  ab  eius  rationibus  recedendum  videatur.  Velut  Contr. 
Vn.  17,3.  p.  315,2  sententia  aperte  flagitat,  ut  scribatur  secundum  excerpta 
non  credidisset  PopUlium  facturum  (Kiessl.  codd.  pleniores  secutus /rasse) 
Antonius,  nisi  in  mentem  illi  venisset  illum  et  parricidium  /ecisse.  —  Neque 
bene  Gontr.  Vim.  24,2.  p.  392,24:  .  .  .  quod  Ulius  calamitatium  exitium 
/uit  carcer,  mearvm  initiiim  codicum  AB  scriptura  exi{um  pellectus  frigidum 
iociim  iutulit,  neglecta  optima  codicis  T  lectione  exitus,  quae  etiam  excer- 
ptis  coniirmatur,  —  cum  praesertim  appareat,  quam  facile  post  calamitatium 
ille  error  nasci  potuerit.  —  Contr.  VHII.  28,6.  p.  432,9  asyndeton  coniugem 
liberos  eius  in  illa  totius  orationis  conformatione  ferri  nequit,  estque  corre- 
ctio  certissima quam  suppeditant  excerpta  liberosque.  —  Gravius  porro  est. 
quod  Contr.  II.  11,7.  p.  184,25,  sicut  pervulgatum  erat,  edidit:  Agedum  in 
medium,  senex,  cuius  misericordia  crudelissum;  ego  certe  laUs  ellipsis  exem- 
plum  nullum  novi.  lam  vero  quem  desideramus  imperativum,  servatus  is 
est  in  excerptis  quae  habent  procerfe.  Reponendum  igitur  censeo:  agedum 
(procedej  in  medium.  .  .  Quod  autem  qui  excerpta  confecit  vocabulum 
agedum  omisit,  suo  more  fecit.  Similiter  p.  442,2  H.  J.  Muellerus  (cfr. 
Fleckeis  ann.  CVII.  p.  5.")2)  inter  se  comparatis  et  coniunctis  pleniorum 
codicum  excerptorumque  scripturis  Senecae  manum  restituit.  —  Denique,  ut 
ultimum  hoc  afferam,  non  probo,  quod  Contr.  X.  32,16.  p.  489,24  epitomae 

Joh.  Schaltingii,  aliorum  —  observationes  ex  situ  et  tenebris,  in 
quibus  fere  delitescebant,  in  lucem  protraxit,  utpote  in  quorum 
commentariis  et  notis  diffusis  inter  vitiosa  atque  adeo  inepta 
multa  innumerae  lateant,  ut  ita  dicam,  auri  micae,  quibus  pru- 
denter  uti  et  rei  ipsius  causa  debemus  et  ut  suus  cuique  honos  tri- 
buatur,^)  Recentiorum  autem  criticorum  commenta  praesto  ei  erant 
et  numero  et  gravitate  admodum  conspicua,  praeter  ea  quae  Frid. 
Haasius*)  reliquerat  et  fiursiani  curas  secundas  imprimis  Joh. 
Vahleni,  H.  J.  Muelleri,  C.  F.  W.  Muelleri,  quibus  ultimus 
sese  aggregarat  Nicolaus  Madvigius  6  navv,  cuius  eximium  in- 
genium  hic  quoque  saepenumero  admiramur.  Verum  etiam  post 
tot  tantorumque  virorum  acres  labores  in  Senecae  Rhetoris  libris 
permulta  esse,  de  quibus  utiliter  nec  sine  spe  felicis  eventus 
possit  disputari,  persuasum  habeo  conaborque  hoc  qualicunque 
libello,  qui  tirocinii  et  speciminis  instar  velim  habeatur,  ad  per- 
poliendos  illos  illustrandosque  aliquid  conferre.  Instituam  aatem 
rem  ita,  ut  multiplicem  materiam,  quantum  fieri  potcrit,  digeram 
coniungamque  paria  similiave  quae  saepius  invicem  sese  fulciant 
coniunctaque  citius  fidem  sibi  faciant.  In  argumentando ,  ne  le- 
ctorum  patientia  abutar,  quam  brevissimus  esse  studebo,  non  tamen 
mihi  interdico,  ut  ne,  si  res  ita  ferat,  incidente  aliqua  quaestione 
ampliore,  pauUo  longius  liberiusque  excurram. 

verbis  (p.  520,4)  etiam  morte  patri  quaesivit  invidiam  ita  usus  Kiesslingias 
est,  ut  scriberet  cum  dimt  (etiam  morte  patri  invidiam  quaeisisse)  [sed] 
non  propter  patrem  illam  perisse.  Turbatur  enim  orationis  continuatio  in- 
textis  illis  verbis  ab  hoc  loco  plane  alienis,  quae  tali  potius  sententiae  ac- 
commodata  snnt:  ,odit  patrem:  etiam  morte  invidiam  ei  qnaesivit.'  Immo 
tenendum  cum  dixisset  concedendumqne  in  excerptis  exstare  vestigia 
alicuius  coloris,  qui  in  plenioribus  codd.  omnino  interciderit 

')  Licet  Kiesslingium  plemmque  circumspecte  rem  egisse  libenter  con- 
cedam,  tamen  nonnnlla  ille  praetermisit  mentione  dignissima.  Sed  quoniam 
mea  maxime  novaque  proferre  in  animo  mihi  est,  hanc  rem  dedita  opera  per- 
sequi  nolo:  uno  nunc  exemplo  contentus  ero.  Contr.  I.  praef.  22.  p.  6G.13 
codd.  exhibent:  cum  vos  sententias  audire  velitis  et  quidquid  ab  Ulis  ab- 
duxero,  molestum  futurum  sit.  Kiessl.  deleto  ab  scripsit  adstruxero,  —  verum 
est  sine  dubio  abduxerit,  qnod  cum  ego  olim  coniecissem,  nuper  vidi  in 
Gron.  ed.  a.  MDCLXXII  exstare.  Ceterum  talia  infra  confirmationis  causa 
aliqnotiens  in  transcursu  notabo. 

^)  Idem  Haasins  et  Otto  Jahnius  emendationes  multas  iam  cum  Bur- 
siano  communicarant 

I. 

Cum  ex  iis  quae  supra  exposuimus  pateat,  si  quis  alicuins 
antiqui  scriptoris  opera  via  et  ratione  ad  genuinam  fonnam  redi- 
gere  animum  induxerit,  eum,  ut  suo  quidque  modulo  metiri  possit, 
etiam  in  hominum  eorum,  qui  exemplaria  fiavente  fortuna  nobis 
servata  testiumque  vicem  excutienda  confecerint,  naturam  et  con- 
suetudinem  quodammodo  insinuare  sese  debere,  nos  quoque  dis- 
putandi  initium  apte  capiemus  a  perpendenda  et  tractanda  funesta 
quadam  librariorum  consuetudine,  quae  in  emendandis  his  Senecae 
libris  non  impune  neglegitur.  Cernitur  ea  in  bis  exarandis  eis 
quae  semel  exaranda  erant,  quibus  dittographiis,  praesertim  si 
pauculis  litteris  continentur,  nonnumquam  effectum  est,  ut  scri- 
ptoris  verba  paullo  plus  etiam  obscurarentur.  Cadit  hoc  mea  opi- 
nione  in  Contr.  I.  2,8  p.  85,12:  omnis  sordida  iniuriosaque  turba 
huc  (sc.  in  lupanar)  injluit,  nec  quisquam  eo  ut  iudicet  venit.  De 
iudicando  hic  agi  non  posse  ratio  clamat  sensit^ue  W.  Muelle- 
rus;  qui  tamen  quod  proposuit  te  vindicet,  verum  invenisse  vix  pu- 
tandus  est:  videntur  enim  illa  magis  in  universum  pronuntiari, 
dixissetque  Cestius,  ni  fallor,  certe  ,veniet'  vel  ,facile  venerit.' 
Quod  Kiesslingius  autem  in  adnotatione  temptavit  ut  pvdic(am 
quaer)at  probabilitate  plane  caret.  Scribendum  puto:  nec  quisquam 
eo  ut  decet  venit.  Erroris  origo  ante  oculos  posita  est  moneoque 
etiam  p.  220,17  ex  codd.  AB  lectione  dicere  certa  coniectura 
effectum  esse  decere. 

Sed  ut  pergamus,  tales  dittographiae ,  in  quibus  alterum  al- 
teri  continuatur,  fere  in  omnibus  codicibus  frequenter  inveniuntur : 
in  eis,  de  quibus  nunc  nos  agimus,  hoc  genus  multo  latius  patet. 
Saepe  enim  qui  ipsum  codicum  nostrorum  archetypon  exaravit  vel 
quisquis  ante  eum  primus  illis  locis  dormitavit,  delapsus  ad  verba 
quolibet  spatio  interiecto  vel  insequentia  vel  praecedentia  vitiosas 
commisit  repetitiones,  quas  ipse,  sive  errorem  omnino  non  animad- 
vertit  sive  exemplaris  nitori  nimis  anxie    consuluit,    non    sustulit. 

Atque  talia  qaidem  vitia  multa  cum  olim  tum  nuper  correcta 
sunt:  bona  pars  adhuc  criticos  fefellit,  cum  aut  insitivas  illae 
particulas  integras  concoxerunt  aut  mutando,  non  expungendo, 
opus  esse  censuerunt.  Atqui  est  haec  ipsa  in  resecando  posita 
emendandi  ratio  in  his  libris  certissima  firmiterque  tenenda,  modo 
possis  illum  erroris  fontem  deprehendere.  Neque  vero  alienum 
videtur  hoc  asseverare,  siquidem  p.  188,15  vel  Kiesslingius  haesi- 
tavit.  Quamquam  hic  ut  seraper  examinandus  est  ipsius  scri- 
ptoris  usus,  ne  immerito  increpemus  librarios.  Velut  Contr.  II. 
10,7.  p.  177,13  'm«  quomodo  cgo  illam' ,  inquit,  ''falso  nuntio  terru- 
eram,  sic  illa',  inquit,  'me  falso  periculo  terreret'  inde  a  Schotto 
—  qui  quidem  satis  mirum  in  modum  de  ,glossemate'  loquitur,  — 
secluditur  alterum  inquit  fateorque  eodem  modo  olim  me  p.  220,22 
'hoc  fuit',  inquit,  'quare  desinerem:  sentiebam',  inquit,  'me  senem 
fiert  expungendum  putasse  alterum  inquit:  sed  si  contuleris  ex. 
c.  p.  222,4—5.  p.  357,14.  p.  358,16—17.  p.  366,20—21.  p.  473,5—7. 
p.  494,24 — 26,  concedes  neque  hoc  neque  illo  loco  quidquam 
mutandum  esse. 

Age  nunc,  ut  ad  ipsam  remaggrediamur,  videamus  de  Suas.  I. 
12.  p.  8  9.  Mentio  ibi  fit  de  corrupto  aliquo  loco  petito  ex  Do- 
rionis  metaphrasi  Homeri;  verba  Graeca  librariorum  culpa  in  codd. 
nostris  omissa  sunt,  pergit  autem  Seneca,  si  Kiesslingium  sequi- 
mur,  sic:  Haec  quomodo^)  ex  corruptis  eo  perveniant,  ut  et  magna 
et  tamen  sana  sint,  aiebat  Maecenas  apud  Vergilium  intellegi  posse. 
Tumidum   est:  OQBOg   OQOg  anodTiatai.      Vergilius   quid   aitf  rapit 

haud  partem  exiguam  montis. 
Ita  (a)  magnitudine  discedit,  ui  non  imprudenfer  discedat  afide.  Non- 
dum  emendatum  est  ultimum  enuntiatum.  Boni  codd.  BV  (in  A  non- 
nulli  versus  interciderunt)  miro  concentu  exhibent  ita  magnitudinis 
cedat  studet:  iam  vero  si  quis  cum  Kiesslingio  faciat,  pervelim 
scire,  quomodo  illud  studet  in  textum  irrepserit  Neque  maiorem 
fidem  habuerim  Bursiani  correctioni  ita  magnitudini  cedat  studet, 
non  imprudenter  discedat  a  fide:  per  mihi  niira  videtur  verborum 
structura  vincitque  res    ipsa   Vergilium   non    cedere    magnitudini. 

')  Coniiuigenda  haec  esse  cum  praecedentibus  et  ad  eandem  meta- 
phrasin  Homeri,  non  ad  ditbyrambum  nescio  quem  referenda  apparet  cf. 
Burs.  in  Zamckii  Lit.  Centralbl.  1873  P-  1555. 

inuno  cedere  fidei.  Ego  mihi  persuasi  scribendum  esse:  ita  mag- 
nitudini  studet,  v,t  non  imprudenter  discedat  a  fide.  Sententia 
perspicua  est  et  manifestus  error:  praeceptae  sunt  ex  insequenti 
discedai  sex  illae  litterae  scedat. 

Contr.  I.  2,11.  p.  86,23:  Junii  GalUonis.  Ambitiosa  lex  est:  ad 
sacerdotium  non  ullas  (nisi  integrae)  non  sanctitatis  tantum,  sedfelid- 
tatis  admittit.  Ingeniose  spreta  interpolatione  vulgo  recepta  locum 
mancum  supplevit  Haasius:  sed  quod  pro  non  nullas  scripsitwow  ullas, 
ego  dissentio.  Ut  sana  fiat  lectio,  deleamus  potius  voculam  non,  quae 
unde  invecta  sit,  de  erroris  genere  admonitum  neminem,  opinor, 
fugit.*)  Ceterum  ambitiosa  lex  optime  dicitur,  neque  erat  cur  a 
Schultingio  scrupulum  sibi  iniici  pateretur  Kiesslingius :  rectissime 
praecipit  Gell.  N.  A.  VIIII.  12,1  ^ambitiosus'  et  qui  ambit  et  qui 
amhitur,  et  appellantur,  ut  noto  exemplo  utar,  apud  Ovidium  (Fast. 
V.  298)  dei  turba  ambitiosa;  sic  nostro  loco  legem  ambitiosam 
vocari  puto  ob  eam  causam,  quod  quasi  ambiri  sese  velit  neque 
facile  cuiquam  faveat  moremve  gerat.  —  Plane  eodem  modo  rem 
administro  Contr.  VIIII.  26,2.  p.  413,15:  Maiores  nostri  viderunt 
quam  effusa  esset  indulgentia  pro  suis  timentium,  quam  parata 
quicquid  posceretur  dare;  itaque  pro  patre  lex  nostra  cum  educa- 
tore  pacta  est.  Codd.  habent  lex  non  cum:  nos  neque  cum  Schul- 
tingio  lex  nostra  neque  cum  Bursiano  lex  iam  neque  cum  Fabro  lex 
non  pro  educatore  facta  est  scribemus,  sed  toUemus  confidenter  illud 
non,  ortum  ex  eo  quod  statim  sequitur  non  potui  obligari.^) 

Contr.  I.  5,6.  p.  110,15:  Quartam  ibi  fecit  (scil.  Latro) 
quaestionem:  si  non  potest  utriusque  rata  esse  optio,  utra  dignior 
sit.  Codd.  praebent  quartam  mihi,  ex  quo  illud  ibi,  quod  Kiess- 
lingio  placuit,  effecit  Bursianus;  olim  vulgabatur  inde.    At  otiosum 


')  Largam  talium  exemplorum  copiam  congessit  Kiessl.  Neue  Beitr. 
z.  Krit.  d.  Rhet.  Sen,  Hamb.  1871.  p.  10  sq. 

')  Quamquam  dubito,  num  re  vera  huc  pertineant,  pauca  subiicere 
libet  de  Contr.  I.  3,8-  P-  98,2:  Cestius  et  Ulas  subiunxit  huic  ultimae  quae- 
stioni:  an  dii  immortales  rerum  humanarum  curam  agant;  etiamsi  agunt,  an 
singulorum  agant;  si  singulorum  agunt,  an  huius  egerint.  Nemo  semel  mo- 
nitns  negabit  illud  etiamsi  orationem  perturbare;  cum  autem  etiam  ante- 
cedentibus  adnecti  vix  possit,  equidem,  sive  a  praecedenti  curam  originem 
traxit  etiam  sive  alio  errore  ortum  est  etiamsi,  non  dubitaverim  restituere 
si  agunt,  eqs.  [Vahleno  scribendum  videtur:  omnium  si  agunt,  eqs.'] 

et  pravum  est  utrnmque:  simpliciter  toUendum  est  mihi,  utpote 
natum  ex  iis  quae  proxime  praecedunt  sed  non  mihi.  Cuius 
emendationis  quo  augeatur  fides,  vide  sis  totius  orationis  tenorem : 
§  4  Lairo  primam  fecit  quaestionem,  §  5  alteram  fecit,  §  6  ter- 
tiam  fecit. 

Contr.  I.  7,3.  p.  121,1:  Quare  non  alo?  quia  captumflium 
tuum  —  certe  parum  est  si  dixero  non  redemisti.  Omnes  codd. 
hic  exhibent  scripturam  mendosam  agere  parum.  Per  complura 
saecula  legebatur  ex  coniectura  speciosiore  quam  veriore  age  parum: 
recte  enim  nuper  observatum  est  non  uti  illa  forma  Senecam  nisi 
ubi  infertur  interrogatio.  Quare  Kiesslingius  edidit  certe  parum, 
qui  tamen  in  praef.  p.  XIII  ipse  sibi  dififisus  scribit  haec:  „for- 
tasse  praestat:  at  certa  parum  est^''.  Mihi  neutrum  placet:  puto 
omnino  delendum  esse  agere,  quippe  quod  natum  sit  ex  eo  quod 
post  redemisti  sequitur  vocabulo  alere.  Etenim  haud  ita  raro 
factum  est,  ut  in  ipsis  eiusmodi  repetitionibus  insuper  levius 
committerent  librarii.  Sic  p.  176,11  Kiesslingius  recte  delevit 
fuit  ortum  ex  sequenti  fecit;  p.  120,24  altero  loco  unam  altero 
iam  exaratum  est  in  omnibus  codd.;  p.  113,17  altera  vocabuli 
pannia  syllaba  praecepta  scriptum  est  nisi;  etiam  maiores  turbas 
habes  p.  344,9.  Ad  stabiliendam  orationis  formam  conferri  pot- 
est  p.  101,15  Conceptus  est  iste  —  ex  quo  sciemus  cum  adulferos 
deprehendero. 

Contr.  II.  12,12.  p.  200 — 201:  Hanc  controversiam  cum 
declamaret  Maximus  dixit  quasi  tricolum  tale  qualia  sunt  quae 
basilicam  infectant.  Hoc  loco  equidem  non  intellego,  qualis  sensus 
qualeve  acumen  insit  in  vocabulo  g^Mase  persuasumque  habeo  illud 
ex  antecedentibus:  ....  unum  tantum  es  non  quasi,  vappa  per- 
peram  repetitum  esse.  Et  video  iam  olim  Schottum  (not.  p.  601) 
recte  idem  sensisse.^)     Sed  est  aliud  etiam  dignum  de  quo  quae- 


')  Sic  etiam  Contr.  11.  9,39.  p.  173,5,  ubi  ccdd.  habent  totam  inquid 
bene  dixit  controversiam,  sed  hoc  genere  eqs.  dudum  intellexi  inducendum 
esse  inquid,  quod  ex  praecedentibus  (v.  5)  huc  irrepsit.  Seneca  si  quidem 
scripsisset,  quod  scripsisse  eum  putat  Bursianus  probavitque  Kiesslingio, 
certe  post  bene  illnd  posuisset.  Modo  evolvi  Gronovianam  editionem:  nescio 
an  agnoscenda  sit  ratio  et  iudicium,  certe  nullum  ibi  importunae  vocis 
vestiginm. 

ratur.  Eiesslingius  scripsit  Jahnio  obsecutus  trtcolum  tale  qualia 
sunt  quae  basilicam  infectant:  at  vero  infectare,  quod  sciam,  La- 
tinum  vocabulum  omnino  non  est,  iure  igitur  dubitabimus  codd. 
lectionem  vitiosam  insectant  isto  modo  mutare.  Quod  olim  vulgo 
legebatur  infestant  est  sane  Latinum,  sed  perquam  ineptum.  Ego 
putaverim  agnoscendum  esse  verbum  sectandi,^)  in  eo  autem 
quod  est  basilicam  latere  vocabulum,  quo  id  hominum  genus 
breviter  denotetur,  qui  in  basilica  versari  et  agere  soleant.  Quod 
quale  fuerit  ambigi  potest.  Novimus  tale  nomen  declinatum  ex 
hac  glossa:^)  ,,hasiliciarivs  ^akaxog  ayoQaiog",  possumusque  eo 
fortasse  hic  uti,  sicut  Sen.  de  brev.  vit.  X.  in.  dicit  Fabianus, 
non  ex  his  cathedrariis  philosophis,  sed  ex  veris  et  antiquis : 
verum  habemus  etiam  alterius  cuiusdam  declinationis,  quae  nescio 
an  hic  praeferenda  sit,  vestigium  in  versu,  ut  videtur,  subditicio, 
sed  tamen  satis  antiquo  et  bene  Latino  Plaut.  Capt.  IV.  2,35: 
Qudrum  odos  subhdsilicanos  omnis  ahigit  in  forum,  unde  haud 
inepte  coniicias  exstitisse  quondam  nomen  basilicanv^,  —  id  quod 
multis  etiam  declinationibus  similibus  satis  probatur,  —  cuius 
nobis  casu  et  fortuito  nullum  praeterea  exemplum  servatum  sit. 
Propono  igitur  qua  in  tali  re  par  est  cautione  scribendum:  dixit 
tricolum  tale  qualia  sunt  quae  basilicani  sectantur. 

Contr.  VII.  16,2.  p.  299,17  :^roiec#Msm  mare  quidquidpost  exi- 
lium  et  naufragium  velfacit  velpatitur  abomnifoedere  vitae  communis 
absiractus,  jaoenarum  eius  pars,  non  et  nequitiae  qptis  esi.  Schul' 
tingius,  cui  haec  scriptura  debetur,  sententiam  sine  dubio  recte 
interpunxit  eiusque  vim  fere  perspexit;  tamen  aliquo  modo  eam 
pervertit,  cum  et  scriberet  pro  eo  quod  in  codicibus  exstat  est. 
lusta  reique  accommodata  avti^eGig  tum  demum  fiet,  si  deleveris 
voculam  est  ex  fine  enuntiati  per  errorem  huc  delatam. 

Contr.  VII.  21,24.  p.  352,6:  Nepoa  Licinius  illi  non  cessit; 
dixit  enim:  sub  illa  subsellia  transite  servi,  transite  liberti,  empta 
cognatio.  Aperte  corruptum  est  sub  illa  svbsellia.  —  an  sub  sub- 
selliis  latitare  iubentur  miselli  illi  homines  ?  —  Sensit  hoc  Schul- 
tingius,  sed  cum  nimis  haerens  in  traditis  apicibus  scripsit  suhito 

')  Cfr.  p.  390,1  sequitur  autem  hoc  tisque  in  forwn  declamatores 
vitim»,  ut  necessaria  deserant  dum  speciosa  sectantur. 

*)  Cfr.  Gloss.  Car.  Labbaei,  Lut.  Par.  MDCLXXIX.  p.  21. 

in  iUa,  plane  otiosum  intulit  yocabulum.  Simpliciter  erat  scriben- 
dum :  dixit  enim  (in)  illa  svhsellia  transite.  .  .  Post  enim  excidit  in, 
contra  ex  svbseUiis  male  praeceptum  est  svb.  Cfr.  p.  477,27 
transibo  in  subseUia  tua.^) 


n. 


Aliud  est  errorum  genus,  quo  in  Senecae  libris  describendis 
nonnumquam  peccaverunt  librarii,  situm  in  turbando  vocum 
syllabarumve  ordine.  Complures  iam  loci  restituto  tantummodo 
vero  ordine  felici  et  certa  coniectura  persanati  sunt.  Si  autem 
eiusmodi  mendorum  quae  occurrunt  exempla  intentiore  cura  per- 
scrutaberis,  quod  ad  eorum  originem  attinet  duo  videbis  discer- 
nenda  esse  genera.  Etenim  archetypi  scriptor  aut  piimum  aber- 
rantibus  oculis  transiluit  quaedam,  quae  deinde  ab  ipso  vel  sim- 
pliciter  subiecta  loco  non  suo  servarunt  vel  superscripta  additave 
in  margine  suo  Marte  falso  loco  in  textum  inseruerunt  posterioris 
temporis  librarii,^)  —  aut  complura  verba  legendo  complexus  in 
scribendo  memoria  deceptus  est  verborumque  ordinem  ipse  invi- 
tus  turbavit,  quem  turbatum  posteriores  secure  propagarunt.') 
Pauca,  quae  mea  sententia  huc  pertinent,  sed  criticorum  sollertiam 
fugisse  videntur,  iam  coniuncta  proponam. 

.  ')  Paullo  post  (v.  9)  ubi  codd.  habent  suhripuit  sed,  miror  Kiesslin- 
gium  Gronovio  obtemperantem  edidisse  corripuisset.  Verissimum  est  svbri- 
puisset:  dixit  enim  stultus  rhetor  sensum  illum  Cestii  (§  2)  tamqnam  suum, 
fortasse  etiam  speravit  se  in  furto  non  deprehensnm  iri.  Cfr.  p.  27,15  non 
subripiendi  causa,  sed  palam  mutuandi,  hoc  animo,  ut  vdlet  agnosci. 

*)  Quomodo  ortus  talis  error  latius  serpserit,  luculenter  monstrat 
locus  valde  memorabilis  p.  297,24.  Scripsit  Seneca  video  quid  velitis:  sen- 
tentias  potius  audire  quam  iocos.  fiat:  audite  eqs.  Q,ui  nostrorum  codd.  ar- 
chetypon  exaravit  omisit  fiat,  deinde  superscripsit  vocabulo  audite.    Codd. 

fiat 
AT  librarii  fideliter  expresserunt  archetypi  memoriam  ita  audite ;  displicebat 
haec  scribendi  ratio  cod.  £  librario,  scripsit  avditefiat,  pessumdedit  sententiam. 

')  Exempli  gratia  cfr.  p.  407,9  ubi,  cum  omnes  codd.  pleniores  ex- 
hibeant  m  quilms  /actum  defendi  non  potest,  excmari  poiest,  peropportune 
nobis  succurrunt  excerpta,  quae,  quod  sententiae  nnice  convenit,  serva- 
vemnt  m  q.  f.  defendi  potest,  excusari  non  potest. 

Suas.  I.  16.  p.  11,1  pervulgantur  haec:  Ex  Otaecis  decla- 
matoribus  nulli  melius  haec  suasoria  processit  quam  Glyconi;  sed 
non  mintis  muha  magnijtce  dixit  quam  corrupte,  —  quae  prava 
esse  senteDtiarum  conexu  evincitur.  Quae  enim  post  sed  sequun- 
tur  restrictionem  (bona  venia  tua  dixerim!)  quandam  praecedentis 
enuntiati  continent;  atqui  demitur  aliquid  de  laude  universa:- 
scribi  igitur  debet:  sed  non  minu^  muUa  corrupte  dixit  quajri 
magnifice. 

Suas  VI.  5.  p.  36,20  in  verbis  Fusci  Arelli  alloquentis 
Ciceronem  an  Antonium  deprecetur  deliberantem  locus  invenitur 
valde  contortus,  ad  quem  expediendum  complures  iam  viri  docti 
sese  accinxerunt,  non  tamen,  ut  videtur,  rem  profligarunt.  Sunt 
secundum  Eiesslingium  verba  haec :  Non  te  ignobilis  tumulus  abs- 
C07idet;  idem  virtutis  tuae  qui  Jinis  est  mortalium.  humanorum 
operum  custos  memoria^)  .  .  .  in  omnia  te  saecula  sacratum  dabit 
eqs.  —  Mortalium,  quod  primus  protulit  Gronovius,  —  codd.  ha- 
bent  tmmortalium,  —  meum  sensum  si  consulo ,  prorsus  ineptum 
est:  quis  enim,  si  cui  aetemitatem  promittat,  isto  modo  loquetur 
de  mortalibus?  Quod.  Suas.  VII.  8,  quem  locum  ille  laudat,  di- 
citur  quoad  humanum  genus  incolume  manserit,  apparet  rem  esse 
plane  diversam.  Porro  quod  humanorum  operum  custos  appellatur 
memoria,  nimis  inane  reique  parum  accommodatum  est  adie- 
ctivum.  Ut  autem  hoc  ipsum  humanorum  repudiamus,  ita  ne 
priore  quidem  loco  cum  Schultingio  (not.  p.  43)  tutabimur 
immortalium.  Urendo  et  secando  opus  esse  ratus  Madvigius 
scripsit:  idem  virtutis  tuae  (vitae)que  finis  est.  Immortalium 
operum  eqs.  Sustulit  igitur,  ut  alia  praetermittamus ,  voculam 
humanorum:  at  est  hoc  emendandi  genus  in  his  libris  valde 
lubricum;  perpauca  glossemata  certis  argumentis  detecta  sunt,*) 
neque    ego    hic   glossema  agnoverim.     Bene    autem    hoc    sensisse 


')  Quae  interiecta  sunt  verba,  ea  ita  legenda  arbitror:  guae  magni» 
viris  vita  perpetua  est,  (codd.  que  manus  viri  vita  perpetua  est);  non  enim 
opus  est  cum  Kiesslingio  praeterea  vitam  perpetuat  scribere  aut  alios 
andaciora  molientes  seqni. 

')  Sic  recte  p.  45.5  morte  a  Madvigio,  p.  157,21  praelium  a  Vahleno 
deleta.    Ipse  talis  interpolationis  exemplum  satis  certnm  non  repperi. 


^>rr 


-      ■    '  .'■■■  '      -    15    -■■■.      "     ■-•     -  ■■ 

milii  videtur  vir  summus  coniungendum  esse  immortalium  operum}) 
lam  vero  apte  Schultingius  1.  I.  attulit  Cic.  in  Cat.  111.  11,26 
Memorta  vestra,  Quirites,  res  nostrae  alentur  eqs.  Quid?  nonne 
optime  constat  sententia,  si  scribimus  idem  virtutis  tuae  qui  jinis 
est  Romanorum.  Immortalium  operum  custoa  memoria  eqs.? 
Transposita  sunt  duo  vocabula,  quorum  alterum  praeterea  levem 
maculam  traxit.^) 

Contr.  n.  9,2  p.  153,24  bmnes,  quod  sciam,  editores  acquie- 
verunt  in  hac  scriptura:  ^m^  Vihii.  Habendos  esse  liberos  is  quoque 
iudicat,  qui  non  libentissime  habet.  At  extrema  verba  sententiam 
pervertere  mihi  videntur,  augetque  scrupulum,  quodin  duobus  optimis 
codd.  non  exstat  hahet,  sed  habent.  Seneca,  ni  fiallor,  scripsit: 
habendos  esse  liberos  is  quoque  iudicat,  qui  libentissime  non 
haberet,  — scil.  si  sine  liberis  vivere  posset,  quamquam  idem  iam 
tres  abdicavit.  Ceterum  ipsam  particulam  non  persaepe  a  libra- 
riis  suo  loco  motam  esse  constat.  (velut  cfr.  p.  405,3.) 

Contr.  II.  14,7.  p.  220,2:  Cestius  aiebat  adulescentis  partem 
diligentiu^  colorandam:  facere  illum  rem  non  improbam;  nam  ita 
patri  non  remittere  quod  a  patre  ipsi  remissum  sit.  Itaque  sic 
narravit  eqs.  Ita  Kiesslingius.  Pro  rem  in  codd.  AB  notabili, 
sed  manifesto  erorre  exaratum  est  regem.  Valde  autem  dubium 
videtur  illud  nam  ita,  quod  a  Schultingio  eflfectum  est;  codd. 
habent  omnes  non  ita.  Atque  turbatum  aliquid  hoc  loco  esse 
sane  vel  hebetissimus  sentit.  Multis  mirisque  modis  torserunt  se 
viri  docti,  ut  veram  lectionem  assequerentur ;')  quorum  conatus 
ego    singillatim    refutare    supersedeo:    nemo    enim    adhuc    senten- 


')  Cfr.  Liv.  I.  16,1  his  immortalibus  editis  operibus. 

*)  Emendaturus  nunc  eram  Gontr.  I.  praef.  17.  p.  64,4,  cum  vidi 
iam  olim  recte  editum  esse ;  —  tamen  paucis  rem  immerito  neglectam  attin- 
gam.  NiM  enim  est  quod  nunc  editur  itaque  oadorum  et  aciem  contuderat 
et  colorem  mutaverat.  —  Colorem  mutare  hic,  ut  saepius,  ponitur  de  palle- 
scente  homine,  id  quo  optime  contirmatur  illis,  quae  Plinius  (N.  H.  XX.  14) 
narrat,  ipsius  Latronis  discipulos  praeceptoris  pallorem  affectantes  cumino 
usos  esse.    Itaque  prius  et  ponendum  ante  ocidorum. 

')  Olim  vulgo  omittebatur  non,  quod  traditur  ante  remittere;  Faber 
praeterea  expunxit  alterum  non,  quod  exstat  ante  improbam,  addens:  ,nisi 
forte  rem  improbam  interpretemur  pro  valde  proba,'  —  quod  cum  legi  risum 
vix  tenui,  etsi  ille  aliquid  certi  veri   sensisse   videtur;  contra  Fabrum  vul- 

tiarum  progressum  penitus  cepisse  videtui-.  Verum  enimvero 
tenendum  est  ante  omnia  ipsum  Cestii  colorem  nuUo  modo  posse 
initium  capere  a  verbis  facere  illum  .  . ,  sed  demum  a  verbis  ita- 
que  sic  narravit,  priora  autem  illa  causam  continere,  cur  diligen- 
tius  colorandam  adolescentis  partem  existimaverit  Cestius  Atqui 
est  eo  diligentius  coloranda  aliqua  pars,  quo  minus  exspectare 
licet  iudices  per  se  ei  fauturos  esse:  sic  nostro  loco  Cestius  sine 
dubio  filii  luxuriam  patri  imputare  studet  nullam  aliam  ob  causam, 
nisi  quod  per  se  iure  possit  quispiam  aequum  non  putare,  si  quis 
alteri  non  remittat  idem  quod  ab  illo  ipsi  remissum  sit.  Quod 
si  recte  disputatum  esse  concesseris,  non  gravaberis  hanc  a  me 
accipere  emendationem :  facere  illum  rem  non  ita  proham: 
patri  non  remittere  quod  a  patre  ipsi  remissum  sit.  Orta  est 
depravatio  hoc  modo:  qui  archetypon  confecit  vitiose  exaravit  non 
inprobam  intellectoque  errore  superscripsit  non  ita,  posteriores 
autem  librarii,  ut  etiam  alibi  factum  vidimus,*)  utrumque  servantes 
alterum  alteri  postposuere. 

Contr.  X.  34,11.  p.  506,18:  Producitur  senex  nohilis ,f,ens,  res- 
piciens  pairiam:  placuit  isti  vultus',  habuit  aliquid  Promethei  simile 
etiam  ante  tormenta.  Codd.  exhibent  etiam  ante  torquam ;  quod  editur 
ante  tormenta  est  interpolatio  pervetusta,  ex  excerptis,  ut  videtur, 
petita  (p.  524,1),  quam  non  debebant  tenere  novissimi  editores. 
Etenim  corruptelae  origo  tum  demum  elucet,  si  scribitur  etiam  ante- 
quam  torqueretur.  Est  hoc  sane  levidense,  sed  consulto  attuli 
etiam  propterea,  quod  video  id  comprobari  scriptura  correctoris  cod.  T 
antequam  torqueat,  quae,  ut  per  se  perversa  est,  ita  ex  vera  illa  fa- 
cillime  nasci  potuit.  Sic  confirmatur,  ni  fallor,  hoc  quoque  loco  id, 
quod  H.  J.  Muellerus  recte  observasse  videtur,*)  haud  ita  raro  cor- 
rectorem  illum  codicem  aliquem,  non  suum  ingenium  secutum  esse. 

Contr.  n.  14,11.  p.  222,8  in  colore  Argentarii,  qui  phUo- 
logis  multis  multas  creavit  molestias,  integrum  colon  transponen- 
dum  esse  Kiesslingio  persuasit  W.  Muellerus:  quam  ob  rem  hic 

gatam  lectionem  satis  inscite  defendit  Gronovius;  Schnltingius,  ut  vidimns, 
scribendum  censuit  nam  ita  patri  non  remittere ;  O.  Jahnius  deniqne  apnd 
Bnrsianum  proposuit  non  idem  patri  remittere. 

1)  Cfr.  etiam  Kiessl.  Neue  Beitr.  p.  4. 

')  Cfr.  Fleckeiseni  ann.  vol.  CVn.  p.  547- 

potissimum  appendicis  loco  expromemus  nostram  de  toto  illo  colore 
sententiam,  diversam  et  ab  illorum  et  a  ceterorum  criticorum  ra- 
tionibus.  Edidit  autem  Kiesslingius  receptis  certissimis  quibus- 
dam  emendationibus,  quarum  auctores  qui  sint  ab  ipso  requiratur, 
aliquanto  politius  quam  antea  factum  erat  haec:  Argentarim  hoc 
colore  declamavtt:  duo  luxuriantur  {una)  in  domo:  aUer  iuvenis, 
alter  senex;  aUer  fiUus,  aUer  pater;  vterque  aeque  licenti  cuUu 
per  publicum  incedit.  alter  vohis  Jioc  ait:  concessis  aetati  volu- 
ptatihus  utor  et  iuvenali  lege  defungor;  bona  ego  aetate  coepi;  simul 
primum  Jioc  tirocinium  adulescentiae  quasi  debitum  ac  sohmne 
persolvero,  revertar  ad  bonos  mores.  id  facio  quod  pater  mcus 
fecit,  cum  iuvenis  esset.  negabit  ?  qui  qualem  causam  haheat  vide- 
ritis ;  faciat  etiamsi  non  quod  oportet  fieri,  at  quod  solet.  AUer 
ait:  scio  me  novum  civitatis  miraculum  incedere,  luxuriosum 
senem,  sed  hoc  castigandi  genus  commoventiu^ .  visum ;  ut  emeii- 
darem  filium,  ipse  peccare  coepi.  Ita  si  avos  viveret,  ut  nemo  in 
domo  luxuriosus  esset,  trcs  Ivxuriosi  fuissetis.  Atque  W.  Muel- 
lerus  quidem  verba  id  facio  .  .  .  negabit  illuc  ubi  nunc  leguntur 
transposuit;  in  codd.  exstant  post  defungor.  At  vero  ista  ratione, 
si  quid  video,  dispescuntur,  quae  arte  coniuncta  sunt.  Optime 
procedunt  haec :  ,iuvenis  ego  luxurior :  iure  luxurior,  nam  et  pater 
meus  iuvenis  idem  fecit:  sed  si  aetati  satisfecero,  ad  bonos  mores 
revertar.'  Et  habemus  hoc  modo  etiam  probam  clausulam,  ad- 
missa  transpositione  sententia  claudicat.  Cur  igitur  rationem 
illam  iniit  Muellerus?  An  putabat  istis  verbis  aptius  adiungi 
illa  qui  qualem  causam  habeat  .  .  solet?  In  his,  quae  sane  sicut 
eduntur  intellegi  omnino  non  posse  contendo,  cardinem  rei  verti 
equidem  putaverim.  Ne  multa:  sic  scribendum  et  distinguendum 
arbitror:  AUer  vobis  loc  ait:  'concessis  aetati  voluptatibus^)  utor 
et  .  .  defungor;  id  facio  quod  .  .fecit  .  .  negabit?  hona  ego  aetate 
coepi;  simul  .  .  persolvero,  revertar  ad  bonos  mores.'  qui^)  qualem 
causam  habeat  videritis:  facit^)  etiamsi  non  quod  oportet  fieri,  at 
quod  solet.     AUer  ait:  ''scio  me  .  .  incedere  .  .  sed  .  .  vt  emen- 

')  Sic  Bursianus;  codd.  opus.    An  verius  otiisf 
2)  Scil.  adolescens. 

')  Quod  codd.  habent  faciat  proclivi  errore   inde   ortum   est,  quod 
modo  praecesserat  habeat. 

2 

darem  filium  tpse  peccare  coepi.'  ita  si  avos  •civeret  .  .  tres  hixu- 
riosi  fuissetisl^)  Res  igitur  haecest:  defendentes  sese  facit  rhetor 
filium  et  patrem,  simulque  suum  ipsius  interponit  iudicium:  ex- 
cusat  filium,  patrem  irridet.  —  Antiquiorum  criticorum  curas,  ne 
nimis  prolixa  in  loco  prolixo  fiat  dispntatio,  percensere  nolo;  sed 
suadeo,  si  qui  discere  velint,  qualia  portenta  olim  in  his  libris 
concocta  sint,  ut  evolvant  edit.  Gronov.  a.  MDCLXXII.  p.  212. 


m. 

Transeamus  nunc,  si  placet,  ad  tractandam  materiam  ut 
multo  uberiorem  ita  et  graviorem  et  difficiliorem,  ad  supplendos 
orationis  defectus.  Etenim  si  quis  vel  paucas  Annaeanorum  libro- 
rum  pagellas  perlustraverit,  intelleget,  quam  saepe  homines  ei, 
a  quibus  nobis  nunc  omnis  illorum  librorum  memoria  repetenda 
est,  socordius  munere  suo  fungentes  ita  peccaverint,  ut  nonnulla, 
quae  in  exemplari  suo  perscripta  erant,  plane  omitterent,  pellecti 
plerumque  earundem  similiumve  litterarum  vel  syllabarum  repe- 
titione.  Atque  saepenumero  quidem  peropportune  accidit,  ut  certe 
non  omnes  librarii  dormitaverint  possintque  alia  ex  aliis  codicibus 
reciperari:  saepe  quae  in  codice  A  omissa  sunt  suppeditat  codex 
B,  geminus  eius  frater;  saepe  hic  ex  illo  suppleri  potest;  rarius 
fit,  ut  plura  praebeat  duobus  illis  codex  T  (vel  Y);  contra  per- 
saepe  omnibus  plenioribus  codicibus  subveniunt  excerpta,  tenues 
illae  alterius  cuiusdam  codicum  stirpis  reliquiae.  Talia  autem  di- 
ligenter  attendenda  sunt,  ut,  quid  in  eo  genere  factum  sit  fierique 
potuerit,  discamus  assequamurque  normam  quandam,  qua  ibi  uti 
possimus,  ubi  ab  omnibus  membranis  destitutis  solius  ingenii  ope 
res  administranda  sit.  Atqui  licet  plurima  iam  ingeniose  et  sol- 
lerter  viri  docti  redintegrarint,  suppetit  etiamnunc  silva  eiusmodi 
vitiorum   emendatricem   manum    desiderantium.      Quibus    ut   pro 

')  Ad  illustrandam  argumentandi  rationem  orationisque  formam  quae 
hac  interpunctione  statnitur,  ex  multis  cfr.  haec:  p.  15,6.  p.  94,23-  p.  101,25. 
p.  345,18.  p.  425,8.  p.  440,8. 

virili  parte  medelam  adhibeam,  iam  elaborabo.  Ceterum  incedere 
me  in  solo  satis  lubrico  probe  scio;  tamen  spero  memorem  Cato- 
niani  illius  ,rem  tene,  verba  sequentur!'  certe  non  mera  somnia 
pro  ipsa  veritate  me  venditaturum  neque  sanctissimam  illam  ne- 
sciendi  artem  nimis  saepe  temere  violaturum. 

Proficiscamur  a  perpendendis  locis  nonnullis,  qui  nisi  singulis 
quibusdam  vocabulis  truncis  recte  suppletis  persanari  nequeant. 

Contr.  I.  2,17  p.  89 — 90  Kiesslingius  ex  Ribbeckii  conie- 
ctura  edidit :  Fuscus  pro  puella  colorem  Jiunc  introduxit:  voluerunt 
di  immortales  in  hac  puella  vires  suas  ostendere,  ut  appareret  qiuxm 
nuUa  vis  humana  divinae  resisteret:  (nil)  magis^)  putaverunt  posse 
miraculo  esse  {quam)  in  captiva  libertatem,  in  prostituta  pudici- 
tiam,  in  homicida  innocentiam.  Emergit  ita  sane  aliqui  sensus, 
sed  vide,  quam  licenter  duo  vocabula  diversis  locis  iDserantur. 
Immo  scribendum  videtur:  quam  nuUa  vis  humana  divinae  resi- 
steret  maiestati:  putaverunt  posse  miraculo  esse  eqs.  Cfr. 
p.  381,21  Violatorum  numinum  maiestate  compulsa  est,  ut  mori  et 
vellet  et  deheret  et  non  posset. 

Contr.  VII.  20,12.  p.  340,5:  Gravis  scolasticos  morbus  in- 
vasit:  exempla  cum  dixerunt,  volunt  iUa  ad  aliquod  controversiae 
thema  redigere;  —  deinde  narrat  Seneca  Musam  rhetorem  inepte 
notissima  quadam  de  Croesi  filio  fabella  usum  esse.  In  verbis 
illis  quae  exscripsi  mendum  nondum  detectum  inesse  et  pro 
exempla  cum  dixerunt  utique  reponi  debere  didicerunt,  qui  rem 
ipsam  spectaverit,  libenter,  puto,  concedet. 

Contr.  X.  34,22.  p.  511,15:  Saepe  solehat  (sc.  Craton) 
apud  Caesarem  cum  Timagene  confligere,  homine  acidae  linguae 
et  qui  nimis  liber  erat :  puto  quia  diu  non  fuerat.  ex  captivo  cocus, 
ex  coco  (lecticarius,  ex)  lecticario  usque  in  intimam  amicitiam  Cae- 
saris  felix,  usque  eo  utramque  fortunam  contempsit  eqs.  Primum 
monendum  est  Kiesslingium  operam  perdidisse,  cum  non  conten- 
tus  bona  codd.  TV  lectione  in  amicitiam  ex  iis,  quae  in  cod.  A 
agnoscere  sibi  visus  erat,  efficeret  in  intimam  amicitiam;  demon- 
stravit  enim  H.  J.  Muellerus^)  codicis  A  lectione  diligentius  exa- 

»)  In  codd.  AB  est  macis. 

2)  cfr.  Fleckeis.  ann.  CVU.  p.  540. 

minata  meram  ibi  subesse  dittographiam  inamtnamiciciam.  Mihi 
autem  alium  scrupulum  hic  locus  iniecit:  prorsus  absonum  est 
iMad  felix.  Pro  quo  quid  restitai  debeat  dubium  non  videtur: 
scripsit,  nisi  egregie  fallor,  Seneca:  ex  lectlcario  usque  in  amici- 
tiam  Caesaris  enixus  usque  eo  .  .  contempsit  .  .  Semel  orto 
enix  usqus  fieri  fere  non  poterat  quin  enix  abiret  in  felix.  Simi- 
liter  dixit  Sen.  de  brev.  vit.  XX.  1.  quosdam  aiitequam  in  sum- 
mum  ambitionis  eniterentur,  inter  prima  luctantis  aetas  reliquit, 
et  Vell.  Pat.  II.  127,1  novitas  familiae  haud  obstitit,  quominvs 
ad  muUiplices  consulatus  triumphosque  et  complura  enilerentur 
sacerdotia. 

Eorum  porro  locorum,  in  quibus  integrae  voculae  addendae 
nobis  videantur,  primus  sit  qui  habetur  Suas.  I.  4.  p.  4,2:  .  .  de 
Oceano  tamen  dubitant  uirumne  terras  velut  vinculum  circumfuat,^) 
an  in  suum  colligatur  orbem  et  in  hos  per  quos  navigatur  sinus 
quasi  spiramenia  quaedam  magnitudinis  exaestuet.  Quid  sint  spi- 
ramenta  magnitudinis  mihi  certe  non  liquet.  Siue  dubio  excidit 
adiectivum,  neque  video  quid  aptius  sit  quam:  quasi  spiramenta 
quaedam  {amplae)  magnitudinis. 

Suas.  III.  5.  p.  26,16:  Solebai  autem  Fuscus  ex  Vergilio 
multa  trahere,  ut  Maecenati  imputaret:  toties  enim  pro  beneficio 
narrabat  in  aliqua  se  Vergiliana  descriptione  placuisse;  sicut  in 
hac  ipsa  suasoria  dixit:  'cur  iste  inter  eius  ministeium  placuit? 
cur  hoc  os  deus  elegitf  cur  hoc  sortitur  potissimum  Pythius'  — 
quo  tantum  non  impie  aiebat  se  imitatum  esse  Vergilianum  'plena 
deo'?^)  In  quo  loco  ut  de  singulis  recte  iudicari  possit,  quae- 
rendum  primum  est,  quale  Vergilianum  quali  modo  imitatione  ex- 
presserit  Fuscus.  Kiesslingius  margini  appinxit :  ,Verg.  Ecl.  59?' 
At  vero  hoc  ne  tam  dubitanter  quidem  facere  debebat:  quid  enim. 


1)  Non  satis  considerate  de  hoc  vocabulo  dubitavit  Bursianus  (spicil. 
crit.  p.  4)  pro  eoque  substituit  cludat.  Cum  codd  AB  exhibeant  pluat,  cod. 
V  cum  apographis  circumpluat,  apparet,  quoniam  hoc  ab  interpolatore  iictum 
esse  nequit,  in  archetypo  exstitisse  circumpluat,  in  codd.  AB  autem  post 
vinculum  omissum  esse  circum.  Ceterum  Kiesslingius,  si  modo  rationem 
suam  constanter  sequi  voluit,  exarare  debebat  hoc  ita:  (circumjfluat. 

*)  Apparet  potius  sic  distinguendum  esse,  ut  post  Pythius  ponatur 
interrogationis  signum,  post  plena  deo  punctum.  —  Liceat  mihi  occasione 
oblata  rectius  interpungendo  emendare   Contr.  I.  praef.   20-  p.  65,13  ad 

quaeso,    proficimus    collato   illo   versu,    quem    primus,    ni    fallor, 
Schottus  adhibuit, 

Ab  love  principium  Musae:  lovis  omnia  j)lena? 
Multo  rectius  olim,  ut  Nic.  Faber  iudicaverat ,  ita  iudicavit 
ipse  Kiesslingius  (Neue  Beitr.  p.  19 — 20),  locum  illum  Vergilia- 
num  nunc  quidem  non  exstare,  fuisse  autem  ipsa  eius  verba  j)lena 
deo  demonstrari  et  verborum  coUocatione  et  Gallionis  festiva  illa 
usurpatione  et  Ovidii  aperta  mutuatione.  Quod  si  est,  tollemus 
fallacem  notam  atque  tenebimus  imitatum  esse  Fuscum  hoc  ipsum 
plena  deo,  praeterea  nihii.  Nihil  autem  agit,  —  ut  iam  ad  id 
quo  tendimus  veniamus,  —  si  quis  ipsius  Fusci  verba  quibuslibet 
aliis  Vergllianis  locis  allatis  emendare  studeat.  Ipse  ait  illud 
potissimum  sibi  ante  oculos  fuisse:  nos  licet  iudicemus  valde 
liberam  esse  imitationem,  aliena  ei  obtrudere  non  debemus.  Quam 
ob  rem  emendaturi  haud  dubie  corrupta  verba  cur  iste  inier  eius 
ministerium  placuit^  non  sic  argumentabimur,  ut  fecit  Schultin- 
gius  (not.  p.  34):  ,Nihil  video  in  his  Virgilianum'.  Cum  quo 
aliquo  modo  consentit  Bursianus  (spic.  crit.  p.  5),  qui,  postquam 
recte  mendum  patefecit,  scribendum  dicit  vel  in  triste  vel  in  foe- 
diu^,  et  addit:  ,utrumque  enim  Vergilianum  est;  cf.  Aen.  VI,  223 
triste  ministerium  et  VIF,  619  foeda  ministeria'' .  lam  vero  per 
se  utrumque  a  tradita  memoria  tanto  opere  recedit,  ut  nuUam 
habeat  hac  ex  parte  probabilitatem,  estque  iste  in  triste  xaxocpatvia, 
quam  delicatae  rhetorum  aures  sine  dubio  respuebant.  Ego  Fu- 
scum  credo  dixisse:  cur  iste  (in)  interius  ministerium  placuitl 
Cfr.  Liv.  XXXXII.  17,4  spem  amicitiae  interioris.  Tac.  Hist  I.  2 
interiorem  potentiam.  —  Eadem  praepositione  in  inserta  Suas.  I. 
15.  p.  10,2  legendum  puto  nemo  illorum  potuit  tanto  spiritu  dicere 
quanto  Pedo,  qui  (in)  navigante  Germanico  dicit  eqs.  Tradita  et 
pervulgata  lectio  mihi  Latina  non  videtur*),  siquidem,  —  de  quo 
vix  sanus  quisquam  dubitabit,  —  Pedo  hoc  epicum  carmen,  cuius 


hunc  modum:  ipse  quoque  Jioc  /uturum  provideram,  ut,  memoriae  eius  quo- 
tiens  occasio  fuisset,  difficulter  avellerer.  Novissinii  editores  ut  priores  post 
eius  comma  ponunt,  quod  si  flt,  necessario  scribendum  etiam  est  a  memoria, 
sicut  olim  vulgabant. 

1)  Sic  Contr.  I.  7,5.  p-  122,4  tunc  primum  egere  queritur  iste,  cum 
manus  m^as  vidit,  ut  Latinum  fiat,  scribendum  egere  (se)'qumtur  .  .  . 

notitiam  uni  Senecae  debemus,  non  composuit,  dum  ipse  Germa- 
nicus  Oceanum  navigat.^)  Cfr.  p.  409,25  dixit  m  Flammmo,  si- 
militerque  p.  411,5.  507,14.  —  Atque  nescio  an  etiam  Contr.  I. 
7,14.  p.  127,15  et  adtecit,  quod  aiebat  praeceptore  suo  dicente 
summa  cum  admiratione  exceptum,  illud  Homeri  Priamo  aptum 
eqs.,  in  quo  iam  W.  Muellerus  haesit,  restituendum  sit:  illvd 
Homeri  (in)  Priamo  dictum. 

Suas  V.  2.  p.  31,22:  Haec  ego  tropaea  de  (te)  posui,  haec  in 
totius  conspectu  Graeciae  statui,  ne  quis  timeret  Xerxem  minantem. 
Codicum  scriptura  de  posui  nihili  est,  deposui,  quod  quibusdam 
editoribus  placuit,  repugnat  Latinitati.  Quare  Kiesslingius  de 
ipsius  coniectura  inseruit  te;  sed  idem  praef.  p.  XII  TiaXivadfZ 
hoc  modo:  ,nunc  me  paenitet  quod  coniecturam  fallacem  de  teposui 
certissimae  Schultingii  emendationi:  ideo  ^osmi  praetuli.'  Verumtamen 
ferventius  egisse  mihi  videtur:  etenim,  ut  quod  ipse  proposuit  ferri 
nequit  (non  habet  illud  te  quo  referatur),  ita  Schultingii  ideo 
aperte  falsum  propterea  est,  quod  pessumdat  rhetoricam  orationis 
conformationem.  Habemus  ava(poqav,  quam  grammatici  vocant; 
haec  flagitat,  ut  aut  utroque  aut  neutro  loco  ponatur  ideo.  Immo 
rectam  viam  ingressus  est  Kiesslingius,  est  autem  oratio  ita 
resarcienda:  haec  ego  tropaea  de  (^Persis)  posui  eqs. 

Suas.  VII.  8.  p.  53,4:  Arelli  Fusci  patris.  Quoad  huma- 
num  genus  incolume  manserit,  .  .  .  admirabile  posteris  vigebit  in- 
genium  et  uno  proscriptus  saeculo  proscribes  Antonium  omnibus. 
Demiror  neminem  sensisse  post  ingenium  restituendum  esse  tuum, 
quod  hic  non  minus  necessarium  est  quam  infra  v.  19. 

Contr.  I.  2,10.  p.  86,15  non  possum  a  me  impetrare,  ut 
adstipuler  Bursiano,  qui,  cum  libri  exhibeant:  castigationem  ex 
pontificis  maximi  meruerat  sacerdos,  si  te  e  lupanari  redemisset,  ex- 
pungere  nos  iubet  voculam  ex.  Rationi  magis  convenit  expleto 
defectu  scribere:  ex  pontijtcis  maximi  (imperio)  meruerat  sacer- 
dos  eqs. 

Contr.  I.  2,20.  p.  91,20:  Multum potest  ad  fiectendum  quoque 
pudici  animi  propositum  hostis,  gladius:    non  succumbet,  immo  si 


')  De  qua  pavigatione  cfr.  Tac.  ann.  11.  23  sq. 

optw  fuerit  ■pudicibiam  vindic<J)it.  Hoc  loco  primam  non  possom 
non  improbare  Gronovianam  coniecturam  receptam  a  Kiesslingio, 
de  qua  scribitur  ad  jlectendum  quogue  pro  eo  quod  omnes  codd. 
praebent  ad  rectum  quoque.  Praeterquam  enim  quod  illud  per 
se  displicet,  —  male  enim  T^o?,i  fieclendum  ponitur  quoque,  quod 
poni  debebat  post  pudici,  —  optime  sese  habet  tradita  memoria. 
Sunt  sane  ambigua  verba,  tamen  quam  in  partem  accipienda  sint, 
res  ipsa  satis  dUucide  docet.  Yult  profecto  Silo  Pompeius,  etiam 
pudicum  et  honestum  animum  fere  perturbari  et  frangi  saevi 
hostis  adspectu.  Deinde  eidem  Gronovio  obsecutus  est  Kiesslingius 
parum  probabiliter  coniicienti  hostis,  gladius  pro  tralaticio  hostis 
gladio.  Atque  Bursianum  certe  verum  non  invenisse  concedo: 
qui  cum  ederet  muUum  potest  adrectum  quoque  pudici  animi 
projpositum:  hostis  gladio^^  non  svacumbet  eqs.,  minus  attendit, 
—  ne  attingamus  alia,  —  totius  orationis  tenorem.  Ita  enim 
persequitur  Pompeius  quam  proposuit  figuram,  ut  depingat  semper 
aliquod  periculum,  deinde  vero  exponat,  quomodo  se  gesserit  puella 
(cfr.  V.  10  et  12).  Mihi  veri  simillimum  semper  visum  est: 
mvltum  potest  ad  recfum  quoque  pudici  animi  propositum  hostis 
(cum)  gladio:   non  succumbet  eqs. 

Contr.  I.  3,11.  p.  99,21:  Othonem  lunium  patrem  memini 
colorem  stuUum  inducere,  quod  minus  ferendum  est,  quod  libros 
colorum  edidit.  Miro  consensu  olim  vulgabatur  hodieque  circum- 
fertur  quod  minus  pro  eo  quod  exstat  in  omnibus  codd.  quominus. 
Enimvero  perspicuum  est  propter  ipsam  orationem  inde  efficiendum 
fuisse:  quoid  eo)  minus  ferendum  est,  quod  .  .  edidit.  Cfr., 
si  tanti  est,  p.  64,7  quod  eo  magis  in  illo  mirahile  videri  potest, 
quod  .  .  scribebat  et  p.  349,26  quam  eo  magis  desidero,  quod  .  .  afui. 

In  Contr.  II.  9  proponit  Seneca  explicationem  vegetissimam 
Fabiani  Papirii  invehentis  in  pestiferam  divitianim  vim  luxuriaeque 
pravitatem,  contra  laudantis  sobriam  paupertatem.  Est  autem 
tota  haec  pericopa  tam  misere  corrupta,  ut  nesciam  an  nihil  in 
hoc  opere  sit  traditum  corruptius.  Nonnulla  recte  emendata 
sunt,    multo    plura   sananda   restant:    nos,    etiamsi    in   prioribus 


>)  Idem  postmodo  (spic.  crit.  p.  7)  hanc  vocem  et  hic  servavit  et  ante 
vindicabit  inserendam  esse  suspicatas  est. 

minuta  quaedam  menda  corrigere  posse  nobis  videmur,  nunc  unam 
tantummodo  rem,  quae  huc  raaxime  pertinet,  tractabimus.  Etenim 
§  13.  p.  159,16  optime  restituta  sunt  haec:  quis  enim  tam  jtravis 
oblectare  animum  imitamentis  possit,,  si  vera  cognoverit  ?  sequuntur 
haec,  quae  manca  esse  iam  pridem  intellectum  est:  Videlicet  ut 
infantibus  quae  tangi  comprehendique  manihus  aut  sinu  possunt. 
Quod  nemo^)  ausus  est  hiatum  explere,  inde,  ut  mea  fert  opinio, 
factum  est,  quod  plura  desiderari  augurabantur  viri  docti.  Atqui 
possumus  facili  opera  praesens  remedium  adhibere;  insere  post 
possunt  unum  vocabulum  jplacent:  nihil  amplius  desiderabitur, 
constabit  verborum.  structura,  constabit  sententia,  quae  eadem 
aptissime  excipietur  sequentibus  verbis  cum  Haasio  sine  dubio  sic 
constituendis :    nam  magna  non  capit  exigua  mens. 

Contr.  II.  11,18.  p.  191,16:  Eadem  jigura  declamavit  et 
Hispo  Eomaniits,  sed  transiit  mollius:  scio  quid  rcsponderi  possit 
mihi:  facile  est  domestico  iudici  saiisfacere;  videro  te,  eum  ad 
raptae  patrem  veneris.  Haec  neque  ego  intellego  neque  intellexisse 
videtur  Kiesslingius ;  ipse  in  adnotatione  haec  proposuit:  ab  raptae 
patre  venero,  quae  fateor  me  non  magis  intellegere.  Dilucida  fiunt 
omnia,  si  ita  scribitur  et  distinguitur :  scio  quid  responderi  possit 
mihi:  facile  est  domestico  iudici  satisfacere:  videro  {de^  te, 
cum  ab  raptae  patre  veneris,^  —  id  est:  cum  iudicaverit  de  te 
raptae  pater.  Cfr.  Ter.  Hec.  IV.  4,78  post  de  matre  videro.  — 
Ut  hic  ad  pro  ab  scriptum  est,  ita  contra  p.  181,20  pro  ad 
alienam  cod.  B.  exhibet  ah  aliena. 

Paullo  post  §  20.  p.  192,4  habemus  locum  a  Kiesslingio 
aliquanto  melius  quam  a  prioribus  distinctum  scriptumque,  sed  tamen 
nondum  ad  amussim  emendatum:  Cestius  {ex)  aUeraparte  hoc  colore 
vsus  est,  quia  priorem  rogasset  raptae  pairem:  suspensum  esse 
(nolui),  volui  statim  illum  securum  esse  de  me;  queritur  eqs.  Primum 
offensioni  mihi  est  quia,  ex  quo  leni  mutatione  efficiendum  est 
quare.    cf,  p.  348,13  Latro  colorem  a  fili  parte,  quare  non  vitiasset 


•)  Video  nuper  tamen  periculum  fecisse  Sanderum  (in  Meckeis.  ann. 
CXVn.p.  789);  qni  quod  nobis  obtulit  videlicet  ut  in/antes,  qui  quae. .  possunt 
(arripiunt).  an  magna  eqs.,  si  simpliciter  repudiabimus,  nemo  fastidii  nos 
incusabit. 

servos,  hunc  fecit.    p.  513,7  Oargonius  mulio  stuUius,   quare  Pro- 
melhei  Parrhasius  supplicium  pinxisset.^)     Deinde  vero  desideratur 
in    ipso   colore    subicctum,    ad    quod    referri   etiam    possit  illum^ 
Quod  quidem  reciperamus  simpliciter  repetito  praecedenti  vocabulo 
(^patrem)  sttspensum  esse  (nolui.)  volui  statim  eqs.^) 

Contr.  II.  12,4.  p.  196,10:  nemo  sine  vitio  est:  in  Catone 
moderatio,  in  Cicerone  constantia,  in  Sulla  clementia  (desideratur.) 
Vulgo  hic  omnium  codd.  lectio  manca  suppletur  adiecto  desideratur. 
Cui  additamento  recte  diffisus  Schultingius  (not.  p.  166)  aliam 
yiam  frustra  quaesivit.  Falior,  aut  Seneca  dedit:  nemo  sine 
vitio  est:  (deest)  in  Catone  eqs.  Cfr.  p.  66,5  nec  deerat  in  iUo 
(hoc  fundamentum,  sc.  subtilitas). 

Contr.  II.  14,3.  p.  217,12:  ostendi  tibi  tua  vitia  quae  in  te 
non  videbas.  Pleniores  codd.  hic  omnes  exhibent  tibi  lumina  q; 
in  te,  id  quod  videlicet  sensu  caret.  Longe  aliud  praebent  excerpta : 
luoouriam  quam  in  te,  quod  olim  vulgo  receptum  est,  pot«stque 
profecto  primo  obtutu  blanda  specie  fallere.  Ego  ut  verum  putem 
adduci  nequeo:  constat  sane  excerpta  saepissime  omnibus  codi- 
cibus  plenioribus  lucem  aflferre,  verumtamen  non  minus  saepe  is, 
qui  haec  frusta  in  usum  suum  coUegit,  ingenio  sat  pingui  orationis 
formam  et  ipsa  verba  mutavit;  cautione  autem  vel  maxime  opus 
est,  cum,  —  ut  fit  nostro  loco,  —  discrepantiae  causa  et  origo 
non  patet.  Invita  Minerva  coniecerunt  Schultingius  plurima  quae 
et  Haasius  luxuriae  damna  quae,  et  ne  Kiesslingius  quidem,  qui 
audacius  scripsit  tua  vitia  qrme,  quaestionem  absolvit.  Mihi 
persuasum  est  sub  lumina  latere  crimina,  sententiamque  universam 
sic  esse  reparandam:  ostendi  tibi  crimina  (tua)  quae  in  te  non 
videbas.  Fac  autem  animadvertas,  ut  apud  alios  posterioris  aevi 
scriptores,  ita  in  his  libris  persaepe  crimen  idem  valerc  atque 
culpa,  scelus,  fiagitium.  Sufficiet  haec  attulisse:  p.  179,12.  p.  195,26. 
p.  196,9.  p.  215,20.  p.  477,13  (qui  locus  nostro  imprimis  consi- 
milis  est).  p.  488,21. 

')  Cum  ceteris  locis,  ubi  particula  quare  sic  ponitur,  recte  adhibitns 
sit  modus  qui  vocatnr  coniunctivus,  puto  etiam  Contr.  n.  13,14.  p.  211,3 
Qbiiaeiris  quare  non  peperitf  restituendum  e^se  pepererit. 

')  [Yahlenus  accepta  mea  emendatione  aliquanto  tamen  simplicius  et 
probabilius  restituendum  censet:  raptae  patrem:  (nolui  patrem)  suspen- 
sum  esse  volui  statim  ej«.] 

2* 

Contr.  II.  14,13.  p.  224,1:  placet  voMs  frugalitas  mea, 
quod  patrimonium  servavi,  quod  acquisivi,  quod  uxorem  mature 
duxi,  semper  delexi,  quod  ab  omni  me  tutum  fabula  praestiti. 
Cur  hic  locus  suspicionem  mihi  moveat,  causa  est  haec:  videtur 
Hispo  Romanius  concinnitatis  cupidus  deliberato  consiKo  orationem 
per  minutas  particulas  concidisse ;  quod  si  est,  efficitur  reponendum 
etiam  esse:  {quod)  semper  dilexi.^')  lam  vero,  ne  cui  scrupulus 
resideat,  addenda  pauca  de  illo  qu^d  acquisivi.  Est  hoc,  ni  fallor, 
secundum  anaphorae  membrum,  non  suspensum  ex  praecedenti, 
valetque  quod  plane  idem  hic  atque  ceteris  huius  pericopae  locis; 
puto  enim  acquirendi  verbum  absolute  ita  positum  esse,  ut  in- 
tellegatur  acquiri  rem  familiarem.  Cuius  usus  exempla  apud 
posterioris  temporis  scriptores,  Quintilianum,  Juvenalem,  Suetonium, 
obviam  fiunt,  ex  quibus  unum  certe  ad  illustrandum  nostrum 
lociun  apprime  appositum  proferre  iuvat :  exstat  in  Declamationum, 
quae  sub  Quintiliani  nomine  feruntur,  corpore  (CCCII  extr.): 
Quomodo  postea  vixit?  quam  frugaliter  acquisivitf  quam  parcef 
quam  laboriosef 

Exc.  Contr.  ini.  1.  extr.  p.  262,3  (qui  locus,  ut  totius  libri 
reliquiae,  solis  excerptorum  codd.  servatus  est):  Festo  die  sodales 
amicique  mecum,  qu<yrum  unu^:  ^quid  hunc  miserum  perire  patimurf 
Apparet  verbum,  quod  qui  excerpta  confecit  omisisse  non  putan- 
dus  est,  absumptum  esse  antecedenti  noverant,  ut  fuerit:  (Erant) 
festo  die  eqs. 

Contr.  Vll,  21,11.  p.  346,18:  hoc  quod  obicio  qui  in  plu- 
ribus  fecit,  occisus  est.  Desidero  hic  obelum.  Unum  servum  an- 
tea  plures  vitiasse  nusquam  commemoratur ,  infringeretque  filius 
ipse  ita  quodamjnodo  accusationis  vim.  Res  ipsa  fidem  facit  scri- 
bendum  esse:  hoc  quod  obicio  qui  (tyranni)  temporibus  fecit, 
occisus  est. 

In  eadem  porro  Contr.  VII.  21,16.  p.  349^12  dubium  non 
est,  quin  legendum  sit:  Varius  Geminus  de  ahstinentia  (servi) 
sic.  Addendum  est  servi,  quoniam  Varius  Geminus  minime  dis- 
serturus  de  abstinentia  est  in    universum.   —  Et  ibidem   §   20. 


^)  Admodum  frequenter  in  anaphoris  maxime  sic  lapsi  sunt  librarii. 
cf.  p.  84,3  (tantum),  p.  88,24  (ut),  p.  336,21  (dabo),  p.  420,23  (per). 

p.  350,17:  Aceius  Postumtus  hoc  colore  usm  est:  nihil  est,  inquit, 
invidia  perieulosius',  hanc  sapientes  viri  velui  pestiferam  vitandam 
esse  praecipiunt,  —  quasi  digito  ostendit  illud  velui  comparationem 
aliquam  audaciorem  institui:  tenemus  eam,  si  scribimus:  velut 
(bestiam)  pestiferam.  .  . 

Contr.  X.  31,1.  p.  477,8:  Cum  ad  aetatem  tuam  pervenero, 
non  contendam  cum  uUo,  quamvis  si  exemplum  tuum  sequi  voluero, 
etiam  cum  Jilio  contendam.  Sic  inde  ab  antiquissimis  temporibus 
haec  eduntur,  nemo  haesit,  nemo  dubitavit:  et  tamen  pro  certo 
affirmaverim  scribi  oportere:  quamvis  (sit),  si  exemplum  tuum 
sequi  voluero,  etiam  cum  jilio  contendendum.  Atque  nescio  an 
suflFragentur  huic  emendationi  etiam  optimi  codd.  AB,  in  quibus 
scriptum  est  eonditendam. 

Diximus  de  talibus  locis,  in  quibus  insertis  singulis  vocabulis 
sublatisque  interdum  praeterea  levioribus  maculis  veram  lectionem 
fere  restituisse  nobis  visi  sumus:  nunc  placet  disputare  de  paullo 
maioribus  quibusdam  orationis  defectibus,  quos  adhuc  aut  omnino 
non  deprehensos  aut  minus  circumspecte  expletos  videmus.  Contr. 
II.  9,9.  p.  157,12  in  sententiis  Galli  Vibii  dictis  a  parte  pauperis 
adolescentis,  qui  quominus  diviti  in  adoptationem  detur  recusat, 
recte  sensit  Bursianus  orationem  hiare:  quare  .  .  respondeo:  ne 
auferam  patri  jilium,  filiis  patrem.  Sed  quod  suspicatur  Yibium 
fortasse  dixisse  quare  in  adoptionem  dari  nolim  quaeris,  neque 
verum  videtur  neque  probabile.  Etenim  omnino  non  instituunt 
isto  modo  rem  rhetores ,  si  quem  disserentem  faciunt  contra  ea 
quae  ab  adversario  obiici  possint,  sed  potius  ipsum  adversarium 
loquentem  inducunt;  velut  p.  349,19  M.  Caio,  inquit,  coloni  sui 
Jiliam  duxit  uxorem.  ''sed  ingenuam.'  respondeo:  sed  Cato.  Ego 
ut  ipsa  verba  non  praesto,  ita  aliquanto  probabihus  puto  suppleri 
haec:  'quare  (respuis  divitias?)'  respondeo:  ne  auferam  patri 
filium,  filiis  patrem.  Cfr.  p.  168,2  de  Fabricio:  munera  regia 
respuit. 

Paullo  confidentius  iudicari  potest  de  Contr.  II.  13,17. 
p.  212,12:  Passienus,  vir  eloquentissimus  et  temporis  sui  primus 
orator,  hanc  subtilitatem,  actionis  non  probabat:  Latroni  se  ad- 
sentiri  dicebat  ideo,  quia  ista  omnia  semper  tractanda  per  se 
essent,  si  haec  mulier  iniusti  repudi  ageret  eqs.     Omnes  codd.  hic 

exhibent  tdeo  questtones  pertractande  per  se;  sententiam  fere 
percepit  Kiesslingins  proboque  quod  demonstrativum  pronomen 
intulit,  —  sed  quorsum  hae  ambages?  simplicius  et  verius,  ni 
fallor,  est:  ideo  (quia  istae)  quaestiones  pertractandae  per 
se  essent  eqs. 

Contr.  YII.  23,9.  p.  365,23:  Quid  est,  inquit,  quare  velis 
optare  nisi  quod  nuptias  non  vis  ?  Hoc  ■  non  tantum  patimur,  sed 
rogamus.  Mireris  haec  pro  sanis  venditari,  postquam  recte 
difficultatem  sensit  Schultingius.  Nimirum  apparet  inter  ista  duo 
enuntiata  neque  pacem  neque  convictum  intercedere  posse:  nuptias 
exigi  docet  orationis  tenor.  Schultingii  correctio  hoc  in  has 
mutantis  sane  satis  rudis  est  neque  satisfacere  potest;  ego  malim: 
Quid  est,  inquit,  quare  velis  optare,  nisi  quod  nuptias  non  visf 
(an  vis?)  hoc  non  tantum  patimur,  sed  rogamv^. 

Periclitemur  nunc,  si  possimus  pauUo  rectius  statuere,  quam 
adhuc  factum  est,  de  Contr.  VIIII  praefatione.  Quae  cum 
in  codicibus  nostris  in  medio  enuntiato  desinat,  etiamsi  quis  argu- 
mentum  omnino  non  curaverit,  patet  truncum  nos  in  manibus 
tenere.  Itaque  editores  ad  unum  omnes  in  exitu  duos  asteriscos 
notandi  defectus  causa  appinxere,  quo  signo  et  sibi  et  rei  satis- 
factum  putarunt.^)  Age  vero  considera  mecum  ipsum  argumentum. 
Dicit  Seneca  se  Montanum  Votienum  quondam  interrogasse,  cur 
declamare  noUet.  Qui  rationem  redditurus  quaerit,  utram  ille 
scire  cupiat,  honestam  an  veram;  —  tum  pergit,  si  libris  nostris 
fidem  habemus,  ita:  si  honestam,  ne  male  adsuescam.  qui  decla- 
mationem  parat  scribit  non  vi  vincat,  sed  ut  placeat  eqs.  At  pol, 
obsecro  te,  credibilene  omnino  est  hanc  ,honestam'  esse  Montani 
rationem?  Porro  vide  sis,  quomodo  ipse  eam  persequatur;  ex. 
gr.  p.  389,20  cupit  (sc.  declamator)  enim  se  adprohare,  non  causam; 
p.  390,7  stultitia  eorum  gratuita  est;  p.  391,17  nec  ante  in  orato- 
rem  conroborantur  quam  multis  perdomiti  contumeliis  puerilem 
animum     scolasticis     deliciis     languidum     vero     lahore    durarunt. 


1)  Omnium  sententiam  disertis  verbis  fere  explicavit  Joh.  Schultingius 
(not.  p.  262)  sic:  ,multa  deesse  videntur.  Id  inde  etiam  colligo,  quod  Mon- 
tanns  Yotienus  adhnc  honestam  tantum  causam  dedit,  cur  non  declamaret. 
et  de  ea  nondum  omnia  est  exsecutus.  Post  quae  de  vera  egisse  videtur. 
vide  praefat.  init.' 


-    29    — 

CoDcedes,  —  concedendnm  enim  ntique  est,  —  haec  esse  Montani 
ipsam  veram  rationem  liberrime  et  cnm  quodam  ardore  ezpromentis. 
Quod  si  est,  p.  389,15  defectum  orationis  deprehendimus.  De- 
sideramus  ,honestam'  rationem,  nimirum  talem,  qnalem  proferre 
solet,  si  quis  prorsus  detrectare  rationem  non  potest,  veram  autem 
reddere  non  vult  ob  eamque  causam  tergiversatur.  Ipsa  Montani 
verba  nemo  praestabit;  ceterum  non  nimis  multa  intercidisse  inde 
verisimile  fit,  quod  veram  i-ationem  Montanus  minime  detrectaturus 
est,  immo  ad  proferendam  et  quasi  effundendam  eam  properare 
videtur.  Quod  si  quaerimus,  quid  tandem  dicere  potuerit,  apte 
conferatur  consimilis  libri  III  praefatio;  ibi  §  14  p.  245,17  Cassius 
Severus  dicit  Diligentius  me  tibi  excusarem,  tamquam  huic  rei 
non  essem  natus  eqs.  ^)  Sic  nostro  loco  p.  389,14  potuit,  sed 
nihil  aio  nisi  potuit  Montanus  dicere  haec:  utram  visf  honestam 
an  veram?  si  honestam,  (quia  huic  rei  me  non  natum  puto; 
si  veram,)  ne  male  adsuescam  eqs. 

Contr.  VIIII.  25,3.  p.  401,13  Porci  Latronis  verba  in  bonis 
codd.  sic  traduntur:  Facilius  est  ut  qui  alia  meretrici  dederit 
homicidium  neget,  quam  ut  qui  hoc  quoque  dederit  quicquam  vidi- 
mirum  numquam  istud  (AB:  istum)  mulierum  oculis  ostendi  solet, 
aut  ista  iam  saepe  vidisset.  Post  quicqunm  aliquid  intercidisse  cum 
nemo  sit  quin  intellegat,  percommode  accidit,  ut  subsidio  nobis 
sint  excerpta,  in  quibus  hoc  certe  enuntiatum  plenum  servatum 
est  perscripta  in  clausula  voce  negarit.  lam  vero  de  eo  quod  se- 
quitur  monstro  vidimirum  mirabilia  protulerunt  viri  docti.  Sa- 
nissimo  iudicio  sensit  Bursianus  latere  hic  vocabulum  nimirum 
idque  in  textu  posuit;  sed  hic  quaestionem  non  absolvit:  paullo 
plus  in  illa  scriptura  inesse  et  per  se  verisimile  est  et  certis  ar- 
gumentis  infra  demonstrabimus.  Longe  aliam  viam  ingressus  est 
Kiesslingius  (Neue  Beitr.  p.  25),  qui  inde  profectus,  quod  nimirum 
nusquam  in  his  libris  exstare  videatur,  asseverat  scribendum  esse 
videlicet  simulque  agnoscendum  vocabulum  nimirum,  hoc  autem 
tamquam   glossema   expungendum.     Qua  in  re  virum  de  Seneca 


*)  Cfr.  etiam  p.  257,22:  (Pollio  Asinius  numquam  admissa  mnltitudine 
declamavit)  sive  quia  parum  in  illis  (sc.  declamationibns)  Jiabuit  fiduciam 
sive  .  .  et  p.  351.9  ut  scires  illum  huic  materiae  non  minus  idoneum  esse,  sed 
minus  familiarem. 

optime  meritum  errasse  pro  certo  habeo.  Primum  enim  vidimus  iam 
supra  data  occasione  esse  hoc  emendandi  genus  in  his  libris  valde 
lubricum.  Porro  quis,  quaeso,  unquam,  ut  interpretaretur  videlicet 
adscripsit  nimirutn?  Et  quam  mirificum  in  modum  conflata  forent 
ista  duo  vocabula!  Tum  vero  manet  difficultas  maxima,  quod 
totum  illud  enuntiatum  neque  cum  praecedentibus  uUo  modo 
cohaeret  neque  per  se  intellegi  potest.  Similibus  rationibus  du- 
ctus  atque  Kiesslingius  Sanderus  ^)  spreto  Bursiani  nimirum  censet 
a  numquam  vocabulo  alium  rhetorem  incepisse  et  pro  vidimirum 
scribit  —  Vili  Bvji,  quod  si  cui  placuerit,  habeat  sibi.  Ego,  ut 
tandem  quid  ipse  sentiam  aperiam,  nihil  arbitror  esse,  cur  non 
agnoscamus  vocabulum  nimirum  nemini  ignotum,  ad  quod  quasi 
ducit  nos  codicum  scriptura,  persuasum  autem  habeo  et  vidimirum 
nihil  aliud  esse  nisi  vidi  (ni)mirum  et  maiorem  quam  vulgo  autument 
esse  orationis  defectum,  intercidisse  verba  quaedam  quae  terminentur 
vocabulo  vidi  et  ad  quae  referri  possit  illud  enuntiatum,  quod  a 
particula  nimirum  initium  capit.  Quae  verba  qualia  fuerint  satis 
probabilit«r  mihi  videor  investigasse.  Scribendum  propono:  Fa- 
cilitis  est,  ut  qui  alia  meretrici  dederit  homicidium  neget,  quam  ut 
qui  hoc  quoque  dederit  quicquam  (negarit.  ^Hominem' ,  inquit, 
'occidi'  numquam)  vidi\  nimirum  numquam  istud  mulierum 
oculis  ostendi  solet,  aut  ista  iam  saepe  vidisset.  Non  puto  opus 
esse  fusius  demonstrare  hac  demum  ratione  iustum  effici  senten- 
tiarum  progressum,  plene  satisfieri  codicum  t«stimonio,  apparere 
causam  qua  factum  sit,  ut  nonnuUa  transiliret  oscitans  librarius. 
Hoc  unum  facere  non  possum  quin  addam,  simillimo  modo  locutum 
esse  Fulvium  Sparsum  p.  402,6  ^Hominem'  inquit  ''occidi  numquam 
vidi.'  alioqui  Flaminino  praetore  omnia  alia  vidisti?  Ceterum  ut 
illud  supplementum  in  universum  satis  certum  duco,  ita  possit 
quispiam  dubitare,  an  pauciora  verba  sufficiant  scribendumque  tan- 
tummodo  sit  ut  de  re  omnibus  nota  ^numquam  vidV,  sicut 
p.  402,10  Silo  Pompeius  dicit:  ''numquam  vidi.'  adice  si  vis:  %ec 
alio  praetore  videre  potero'. 

Contr.  X.  33,2.  p.  491,1:    8ua  quoique  calamitas  tamquam 
ars    adsignatur:    huic    recta    membra   sunt    et   si  nemo    (moratur) 


')  Quaestiones  in  Sen.  Rhet.  syntacticae.  Part.  I.  p.  38. 

M^urae  (nomie  praestat  staturae?) proceritas  emicaiit:  itafranga- 
tur  vt  .  .  .  reptet;  huic  extirpentur  radicitus.  huic  [nori]  speciosa 
facies  est:  potest  formonsus  mendicus  esse ;  reliqua  membra  inutilia 
sint  eqs.  Miror  primum  me  in  his  offendere :  an  non  sunt  insana 
illa  huic  extirpentur  radicitus?  quae  quo  putas  referenda  esse? 
Immo  probatur  anaphora  satis  dilucida  inde  a  vocabulo  huic  novum 
miserorum  cruciatuum  genus  inferri.  Est  ergo  manca  oratio, 
neque  nimis  difQcile  est  divinare,  quid  commemoratam  fuerit : 
radicitus  extirpare  vix  poni  potest  nisi  de  oculis,  et  re  vera  de 
his  in  hac  controversia  saepius  mentio  fit ;  cf.  infra  v.  13  illi  erutos 
oculos,  V.  19  eruantur  oculi  illius,  p.  492,23  deme  huic  oculos. 
Quod  si  attendimus  totius  orationis  conformationem,  possumus  hanc 
fere  commendare  scripturam:  huic  (eximii  oculi  sunt:)  ex- 
tirpentur  radicitus. 


IV. 

Discedamus  iam,  si  commodum  est,  ex  hac  lubrica  regione 
et  transmigremus  in  provinciam  aliqua  ex  parte  tutiorem.  Sumus 
enim  nunc  disputaturi  de  simplicioribus  quibusdam  scribendi 
erroribus,  positis  in  similium  litterarum  syllabarum  vocabulorum 
permutatione,  quod  genus,  ut  in  omnibus  libris  calamo  et  atramento 
perscriptis,  ita  in  eis,  quibus  ad  refingendum  Senecae  opus  nobis 
utendum  est,  latissime  patet.  ^)  Atque  saepissime  quidem  librarii 
neque  sententiam  neque  verba  curantes  quos  litterarum  apices  in 
exemplari  suo  agnoscere  sibi  videbantur,  eos  religiosissime  exara- 
verunt:  unde  fit,  ut  satis  certo  talia  menda  fere  possint  elui 
eorumque  origo  demonstrari,  et  frequenter  una  paucisve  litteris 
mutatis  ex  monstris  primo  obtutu  admodum  mirificis  proba  et 
iusta  emergat  sententia;  —  cuius  rei  exempla  luculenta  infra 
occurrent.  Verum  quoniam  homines  illi  certe  aliqua  sermonis 
Latini    scientia   imbuti   erant,    innumerabilibus    locis   accidit,    ut, 


')  Nonnulla  id  genus  vitia  per  occasionem  iam   supra,  dum  aliud 
agimus,  corrigere  studuimus. 


.■•.vt:vif, 

dum  ezemplar  minus  attente  legant,  singala  quaedam  vocabala 
sibi  nota  agnoscere  sibi  viderentur  ac  memoria  fallacibasque 
imaginibus  decepti  in  describendo  laberentur.  Et  serpserunt 
nonnumquam  tales  errores,  —  interpolationes  quidam  vocant, 
minus  proprie,  siquidem  ratio  abest  et  consiliam,  —  pauilo  longius, 
ut  vel  unum  conflaretur  ex  compluribus  vocabulis  vel  comparerent 
voces  a  genuinis  specie  multum  distantes.  Conflatorum  isto  modo 
vocabulorum  exempla  in  contextu  disputationis  invenientur,  alterius 
illius  rei  certum  et  notabile  exemplum  statim  proponam. 

Contr.  VllII,  27,22.  p.  429,6:  ipaum  tyranntcidam  induxit 
dicentem  et  colore^)  usita  est:  non  iussum  se  a  patre,  quia  aiebat 
incredibile  omnibus  videri  patrem  coram  tyranno  caedi  se  iussisse, 
sed  iniisse  se  tyrannicidi  consilium,  ut  per  hoc  ad  amicitiam 
perveniret,  per  amicitiam  ad  tyrannicidium.  Cur  omisit  hoc 
loco  Eiesslingius  tristem  illam  crucem?  An  putabat  offensam 
haec  nullam  habere?  At  recte  iam  Gronovius  mendum  sensit 
scripsitque  patris  caedendi  pro  tyrannicidi:  hoc  enim  primo 
loco  praepostere  poni  manifestum  est.  Nostra  aetate  aliud  pro- 
iatum  est  inventum:  Konitzerus  enim  satis  confidenter  propo- 
suit*)  sed  iniisse  se  tyrannicidi  consilium  {et  patrem  cecidisse,)  ut 
per  hoc  eqs.,  —  quod  probare  nequeo  ob  id  maxime,  quod  incon- 
cinna  fit  et  delumbatur  argumentatio.  Ego  non  dubito,  quin  rem 
quidem  acu  tetigerit  Gronovius,  in  constituendis  autem  verbis 
parum  probabiliter  versatus  sit.  Vereor,  ne  temeritatis  a  quibus- 
dam  arguar,  tamen  affirmo  scribi  debere:  sed  iniisse  se  parri- 
cidi  consilium,  vt  per  hoc  amicitiam  perveniret,  per  amicitiam  ad 
tyrannicidium.  Filii  facinus  saepius  in  hac  controversia  appellatur 
parricidium;  cfr.  imprimis  §  6  Quidf  tu  tyrannicidium  facere  non 
potes,  nisi  in  parricidio  exercueris  manus?  Substituit  igitur  scriba 
vocabulum,  quod  in  hac  tota  controversia  frequentissime  legitur 
et  vel  in  hoc  ipso  enuntiato  occuriit,  pro  vocabulo  aliqua  ex  parte 
siinili,  ceterum  satis  dissimili.^) 


>)  Flagitat,   ni   faUor,    Senecae   consuetudo,   ut    scribatur  et  (hocj 
colore  usus  est. 

*)  Quaestione^  in  Sen.  patr.  crit.  p.  34- 

')  fiinsmodi  errore  non  perspecto  Eiesslingius  Contr  I.  3,8.  p-  98,10 
edidit:  «'  volutntate  superorum   servata   est,   an  in   hoc,  ut  crudetius  periret. 

lam  oetera,  qaae  hac  refereuda  videntar,  ordine  depromamas. 
—  Saaa  DI.  2,  p.  24,23  Cestii  Pii.  Voa  ego  adhuc,^)  di  immortales, 
invoco:  aic  reclusuri  estis  maria?  obstate  potius.  Accuratae  oppo- 
sitionis  indicio  est  potius,  atque  inde  colligi  potest  sanitatis  specie 
follere  vocabalam  ohstate.  Procal  dubio  restituendum  est:  sic 
reclusuri  estis  mariaf  ohstruite  potius.  Cf.  p.  25,4  Istamaria 
si  numine  suo  deus  regeret,  aduUeris  cUmderentur. 

Saas.  IV.  2.  p.  28,22:  Qui  vero  in  media  se,  ut  praedicant, 
fatorum  misere  pignora  natales  inquirunt  et  jprimam  aevi  horam 
omnium  annorum  Jiabent  nuntiam,  quo  ierint  motu  sidera,  in  quas 
discucurrerint  partes,  contrane  deus  steterit,  an  placidus  affulserit 
sol;  an  plenam  lucem,  (an)  initia  surgentis  acceperit,  an  abdiderit 
in  noctem  ohscurum  caput  luna;  Saturmis  nascentem,  an  ad  hella 
Mars  militem,  an  negotiosum  in  qtiaestus  Mercurius  exceperit,  an 
blanda  adnuerit  nascenti  Venus,  an  ex  humili  in  sMime  Juppiter 
ttderit  aestimant :  tot  circa  unum  caput  tumuUuantis  deos !  Facere 
non  potai,  quin  totam  hanc  locum  ativ^loyixov  yalde  contortum 
sicut  apud  Kiesslingiam  legitur  exscriberem:  non  enim  propo- 
nenda  simpliciter  est  aliqaa  emendatio,  sed  exponenda  plura  de 
conformanda  et  distinguenda  aniversa  oratione.  Quae  Eiesslingius 
edidit  neqae  ego  intellego  neque  quemquam  intellegere  puto.  Haa- 
sius,  Ribbeckius,  alii,  ad  varias  coniecturas  confugerunt;  quibus 
missis  potios  qaid  ipse  exputaTerim  statim  dicam.  Censeo  ante 
quo  ierint  motu  gravius  interpungendum  esse,  ea  vero  quae 
inde  sequuntur  omnia  suspensa  esse  ex  verbo  aestimant.  Deinceps 
repata,  quaeso,  commemorari  lunam,  commemorari  solem,  comme- 
morari  qainqae  stellas  errantes,  —  id  quod  non  sine  consilio  fieri 
conoedes.    Atqai  habemas  in  fine  hoc  intqxavtjfia:  tot  circa  unum 


Aliquid  reconditi  et  abstrasi  in  eo,  qaod  sane  in  plenioram  codd.  nostronun 
archatypo  exstitiase  videtar,  servorum,  latere  ratas  effecit  superorum.  At 
simplicissimam  et  Terissimom  est,  quod  cod.  Y  corrector  effecit  indeqae 
descripsit  cod.  T  librarios,  deorutn,  qaod  yocabnlam  etiam  in  antecedenti 
colo  eodem  modo  usarpatar.  Ortns  aatem  error  est  ex  eo,  quod  archetypi 
librarius,  com  duo  illa  yerba  deonm  servata  legisset,  in  scribendo  memoria 
falsus  alterom  cum  altero  confudit. 

*)  Bectissime  hic  iudicasse  puto  Bibbeckium,  qui  quod  codd.  habent 
ad  kunc  deleyit  ^Bepetitam  enim  est  ex  eo  qnod  praecedit  (y.  22)  nikU 
adkuc  virgo  eqs. 

3 

caput  tumuUuantis  deosf  Itaque  ut  stellae  errantes  illae,  ita  sol 
et  luna  hic  debebunt  haberi  pro  deis  eorumque  nomina  sic  exa- 
rari  ut  fieri  solet  in  nominibus  propriis.  lam  vero  si  spe- 
ctamus  illa  contrane  deus  steterit,  qualis  hic  potissimum  significetur 
deus,  non  liquet.  Immo  tenemus  inde  ab  his  verbis  tria  orationis 
membra  accurate  distincta,  quorum  in  primo  agi  videtur  de  sole, 
in  secundo  de  luna,  in  tertio  de  stellis  errantibus;  ut  autem  ter- 
tium  a  secundo  recte  segregatur,  ita  huius  initium  ab  editoribus 
non  recte  constitutum  est,  qui  cod.  T  correctorem  secuti  dedere  an 
2>lenam  lucem  pro  in  plenam:  omnino  toUendum  est  illud  zVi, 
sive  ex  sequenti  initia  sive  aliunde  natum  est.  Ceterum  tertii 
membri  primam  particulam  decurtatam  esse  bene  monuit  Konitzerus. 
Restat,  ut  persanemus  primum  membrum,  quod  manifesto  vitio 
laborare  intelleximus.  Parvula  mutatione  opiis  est;  scripsit,  nisi 
egregie  fallor,  Seneca:  contrane  durus  steterit  an  placidus  ad- 
fulserit  8ol. 

Suas.  YI.  9.  p.  38,3  altera  divisionis  Latronianae  pars,  qua 
posuit  Ciceronem,  etiamsi  Antonium  deprecaretur,  vitam  impetrare 
non  posse,  adumbratur  paucis,  quorum  initium  in  codd.  nostris 
ita  scriptum  exstat:  deinde:  non  fviurum  fidei  impetratae  bene- 
ficium.  Quibus  iam  Gronovius  (ed.  p.  38)  decipi  se  non  passus 
est.  Sed  quod  ipse  substituit  non  futurum  fdele  vitae  impetratae 
benefcium,  tam  violenter  munere  suo  functus  est  quam  Kiess- 
lingius,  qui  nuper  edidit :  nonfvturam  fldem  impetranti  beneficivm. 
Scribendum  videtur:  non  fvturum  fidei  imperturbatae  bene- 
fidum.  Cfr.  Sen.  Ep.  73.  §  10  imperturbata publicis  occupationi- 
bus  quies. 

Contr.  I.  praef.  7.  p.  59,25:  in  deteriu^  deinde  cotidie 
data  res  est,  sive  luxu  temporum  —  nihil  enim  tam  mortiferum 
ingeniis  quam  luxuria  est  —  sive,  cum  praemium  pulcherrimae 
rei  ceddisset,  translatum  est  omne  certamen  ad  turpia  multo  honore 
quaestuque  vigentia  eqs.  Qui  fit,  ut  nemo  intellexerit  scribi  oportere 
cum  preiium  pulcherrimae  rei  cecidisset?  Vix  opus  est  afiferre 
p.  53,5  quamdiu  suus  litteris  honor,  suum  eloquentiae  pretium  erit. 
■Contr.  I.  2,6.  p.  84,5:  Bomani  Hisponis.  Numquid  hoc 
negas^  corducttUam  te  tamen  cum  viro,  quem  in  illa  vohUatione 
necesse  eat  prius  super  te  fuisse?    Adiciebat  leno  merito  ocoiawn 

militem,  plus  auaum  qu^m,  in  prostitutam  licebat.  Exorasti 
populum:  numquid  et  lenonemf  Schultingius  scribendum  coniecit 
adiciehat  leno  pro  eo  quod  est  in  codd.  adiebat  (T :  aditiebat)  zeno : 
acute  profecto  reposuit  leno,  sed  leno  nihil  ,adiecit.'  Multo  melias 
scripsit  Bursianus  aiebat;  verum  autem  est,  ni  Mlor,  at  aiebat 
leno  eqs. 

Contr.  I.  3,  9.  p.  98,16:  aiebat  Cestius  malle  se  casu  videri 
factum  quam  deorum  voluntate  .  .  .  itaque  non  probabat  illud 
Triarii  eqs.  Recte  universam  orationem  primus  constituit  Bur- 
sianus,  sed  quod  scripsit  itaque  mihi  non  placet.  Codd.  ABV  habent 
aptaquae,  sub  quo  delitescere  videtur  proptereaque;  quippe 
exstiterunt  iam  iu  codicum  nostrorum  archetypo,  —  non  illo  quidem, 
ut  nuper  quidam  nimis  confidenter  asseveravit,  maiusculis  litteris 
exarato,  —  multa  scripturae  compendia,  habemusque  certum  quen- 
dam  locum,  qui  dA  hanc  quaestionem  nonnihil  faciat:  p.  206,24  libra- 
rius  pro  properat  legit  propter  ad  idque  compendiose  scripsit ;  itaque 
cod.  A  exhibet  ppfad  eodemque  redit  cod.  B  scriptura  pfad. 
Sic  suspicor  nostro  loco  olim  exaratum  fuisse  ppfeaquae,  inde 
manasse  quod  nostri  codd.  habent  aptaquae. 

Contr.  I.  6,11.  p.  118,7:  Omnes  honestam  matrem  puellae 
dedenmt,  omnes  dixerunt  qua  misericordia  (discessisse)  motam, 
qua  amore.  Nolo  nunc  quaerere,  quam  vere  Kiesslingius  hic 
inseruerit  discessisse,  contra  in  sequentibus  nonnulla  deleverit:  alia 
in  his  mihi  oblata  est  difficultas,  quam  nemo  sensisse  videtur. 
Etenim  quid  sibi  velit  ,matris'  puellae  mentio  non  dispicio,  non 
video,  quam  ob  rem  dicatur  eam  discessisse,  atque  id  motam  miseri- 
cordia  vel  amore.  Dicta  haec  esse  apparet  de  ipsius  puellae  facto : 
quapropter  scribendum  propono:  omnes  honestam  mentem  puellae 
dederunt.  Cf.  p.  348,27  habuit  bonam  mentem,  p.  400,27  ut  salva 
provinda  sit,  optemus  meretrici  bonam  mentemf 

Contr.  I.  7,18.  p.  129,21:  Eic  (sc.  Grargonius)  puiavit  se 
varium  colorem  excogifasse  pro  patre:  ego,  inquit,  dictavi:  ^duplam 
dabo,  si  manus  non  praecideritis.'  librario  una  syUaba  excidit  'non' 
et  scripsit  ^si  praecideritis' .  Omnes  editores  in  cod.  T  scriptura 
varOim  (AB:  varrium)  acquievere;  mihi  ea  futilis  videtur  atqae 
pergaudeo  idem  sensisse  W.  Muellerum;   tamen  quod  ipse  com- 

mentus  est  (praef.  Kiessl.  p.  XHI)  praeclarum,  non  probo.  Pro 
certo  habeo  Senecam  scripsisse:  hic  putaoit  ae  vafrum  colorem 
excogitaase  pro  patre. 

Contr.  I.  8,15.  p.  137,27:  aid)al  praeceptorem  auum  in  hac 
controversia  descrihentem  pericida  fvJburi  proelii  ab  hoc  Homeri 
versu  incepisse:  JaifiovUj  <f>d-l(isi,  <fs  to  dov  fiivoq.  W.  Muellero 
haec  accepta  refert  novissimus  editor;  ego  non  puto  tanto  molimine 
opus  esse,  sed  magis  insistens  codd.  vestigiis  ob  hoc  Homeri  veraua 
edisse  (V:  edidisse)  propono:  ob  hoc  Homeri  veraum^)  dediaae. 
Cfr.  p.  325,18  Pvililianam  sententiam  dedit  itemque  p.  321,22. 
p.  332,21. 

Contr.  II.  11,10.  p.'l86,10:  Gesti  Pii.  Timeo  mortem  nec 
iam  haheo  cui  peream.  Haec  ego  non  intellego:  quid  enim  est, 
cur  filius  patrem  non  exorans  mortemque  timens  dicat  se  non 
iam  habere  cui  pereat?  Meo  iudicio  veri  vestigia  hic  melius 
servavit  cod.  T  in  quo  est  paream.,  legendumque  arbitror:  nec 
iam  habeo  cui p arcam.  Vult  igitur  filium  vehementer  commotum 
moraeque  impatientem  dicere  se  non  dubitare  vel  contra  patrem 
quidvis  iam  moliri,  ut  evitet  mortem  impendentem.  Simillimo  modo 
p.  337,5  Julius  Bassus  dicit  cui  parcam  parricida  non  habeo. 

Ibidem  §  20.  p.  192,9:  Latro  hoc  colore  uaus  est :  acitia 
periclitantes  alieno  arhitrio  agere.  iUi  qui  circa  erant  aodales,  qui 
occurrerant  amici  paterni,  aiebant :  eamus  statim  ad  raptae  patrem; 
in  eiusmodi  casu  illi  rogantur',  nam  raptorum  patres  rogant'.  Pro 
eo  quod  vulgatur  illi  cod.  A  exhibet  hvbi,  ceteri  vbi.  Dubius 
iam  haesit  Kiesslingius,  sed  nihil  egit  coniiciendo  hi  aubiio  rogantur. 
Scribendum  puto:  in  eiusmodi  casu  hi  uni  rogantur:  nam  rapto- 
rum  patres  —  rogant. 

Contr.  n.  13,7.  p.  207,1:  Impviai  tibi  quod  publica  est; 
imputat  tibi  quod  torta  est;  impviat  tibi  quod  aterilis  eat.  Tam 
ridicule  dicitur  hanc  optimam  uxorem  imputare  marito  quod  ,pu- 
blica'  sit,  nihil  ut  esse  possit  supra.  Hoc  quid  sit  docet  Sen. 
Ep.  88,37  quaeritur  .  .  .  an  Sappho  pvhlica  fuerit.  Neque  quid- 
quam  proficitur  cod.  T  lectione  pvblicata.  In  promptu  esl  emendatio 
lenissima  eademque  certissima:  impvtat  tibi'  quod  pudica  eat. 

')  Singnlarem  nvunenun  res  ipsa  reqoirit:  nam  lunun  tantommodo 
versum  eumqne  vix  integnun  ex  Hiadis  illo  loco  petere  poterat. 

In  eadem  porro  Contr.  II.  13,18.  p.  213,20  Kiesslingius 
emendationem  desperans  haec  edidit:  Repudium  f  ex  tuo  quoius  li- 
herorum  cupiditate,  quo  semper  uti  tamquam  maritua  debuisset, 
postea  magis  tamquam  tyrannicida.  Aliqaa  ex  parte  emendationem 
recte  inchoaTit  Gronovius,  cum  scriberet  repudium  excusavit,  sed 
pellectus  tradito  debuisset  de  universae  orationis  forma  perperam 
iudicavit  et  praeterea  etiam  multi£EU-iam  a  vero  aberravit.  Equi- 
dem  ratione  habita  eorum  quae  proxime  antecedunt  si  benejicium 
putas  te  dedisse  quod  tyrannicidium  non  prodidisti,  ego  prior  dedi 
qui  tibi  tyrannicidium  credidi  totum  locum  impeditissimum  puto 
expediri  posse  sic:  Bepudium  excuso  quoivis  liherorum  cupidi- 
tate:  quo  semper  uti  tamquam  civis^)  dehui,  set  posiea  magis 
tamquam  tyrannicida. 

Contr.  II.  14,5.  p.  218,16:  Latro  sic  divisit:  an  ob  hoc 
accusari  pater  possit.  JSic  illam  volgarem  quaestionem  posuit,  gyuim 
solebat  fastidire:  scilicet  minime  hoc  patri  obici  solere  eqs.  Post 
fastidire  in  codd.  exstat  se  leuir,  in  cod.  T  corr.  est  seleutius;  inde 
natus  fabulosus  quidam  Seleucus  sive  Seleucius,  cui  a  Kiesslingio 
tandem  aliquando  adempta  est  civitas.  Atque  efGcitur  quidem  ex 
Contr.  II.  11,12  sq.  ipsum  Latronem  tales  quaestiones  fastidire 
solitum  esse;  sed  latere  in  perplexa  codd.  lectione  otiosum  illud 
scilieet  aut,  quod  Madvigio  in  mentem  venit,  sed  leviter,  minime 
credibile  videtur.  Mihi  fere  persuasum  est  restituendum  esse: 
quam  solebat  fastidire  sollicitius. 

Paullo  post  §  9.  p.  221,6:  consilium  hixuriante  jilio  con- 
ceptum  emendato  (est)  supervacuum.  Mirum  quantum  hic  codd. 
lectio  filium  n  aestum  (T :  filiam  estu)  viros  doctos  vexavit  multos ; 
sed  in  devia  aberrarunt  omnes.  Facillima  opera  extunditur  quod 
verum  est:  hixuriante  filio  honestum.  Cfr.  p.  219,20  incipio 
non  tantum  honestum  senem,  sed  prudentem  defendere,  et  simiLter 
pp.  109,11.  199,20.  479,25.  Quod  codd.  AB  habent  n  aestum  est 
nonaestum,  errore  ortum  ex  honestum. 

Exc.  Contr.  ni.  praef.  16.  p.  246,2  refert  Severus  Cassius 
iocosam  &beUam  de  Cestio:  Memini  me  intrare  scolam  eius  cum 


>)  Certisgima  haec  est  emendatio  Kiesslingii  (codd.  eius),  quam  cnr 
praelata  Jahnii  prava  coniectura  in  adnotationem  relegarit,  non  intellego. 

recitaturtis  esset  in  Milonem;  Cestius  ex  ctmauetudine  sua  miratua 
dicebat:  si  Threx  essem,  Fusius  esaem  eqs.  Quid?  miratasne  di- 
cebat  Cestius?  cur  tandem  miratus?  Prorsus  insana  haec  est  lectio, 
licet  patienter  eam  tolerarint  critici.  Quid  commemoratum  fuerit 
elucet  ex  sequenti  narratione :  etenim  tumida  illa  Cestii  vanitas 
sano  sobrioque  Cassio  bilem  movit.  Quare  lego:  Cestius  ex  con- 
syMudine  sua  inflatus  dicebai. 

Contr.  VII.  19,10.  p.  333,15:  MuUis  compositio  bellesonantis 
sententiae  imposuit;  itaque  memini  Latronem  Porcium,  ut  expro- 
braret  hanc  audiendi  scolasticis  neglegentiam,  ...  in  quadam 
controversia,  cum  magna  quasi  (vi)  fiuerent  et  concitata,  sic  locum 
conclusisse  eqs.  Sumpsit  haec  Kiesslingius  a  Madvigio,  qui  inserta 
vocula  vi  hunc  locum  ad  liquidum  perduxisse  sibi  visus  est.  Ego, 
—  pace  summi  viri  dixerim,  —  Madvigium  verum  invenisse 
nego.  Primum  quid  valeat  illud  quasi  vi,  non  assequor;  deinde 
vero  male  se  habet  pluralis  ille  magna  fluerent  et  concitata.  Est 
locus,  quem  non  inutiliter  cum  nostro  conferre  possis,  p.  151,15 
cum  verba  velvi  iniussa  fluerent;  —  quem  lamen  si  diligentius 
inspexeris,  a  nostro  eum  aliquam  multum  differre  nihilque  ofiFen- 
sionis  habere  senties.  Itaque  sagaciter  suspicatus  est  Bursianus 
scribendum  esse  flueret.  Quod  quo  magis  commendetur  afferre 
mihi  liceat  p.  260,27  multa  erant  quae  reprehenderes,  multa  qvxie 
suspiceres,  cum  torrentis  modo  magnus  quidem,  sed  turbidus  flueret. 
In  ceteris  sane  verbis  constituendis  non  sto  a  Bursiano,  qui  pro- 
posuit:  cum  magno  cursu  flueret  et  concitato,  sed  scribo  potius: 
cum  magna  phrasi  flueret  et  concitata.  Cfr.  p.  293,17  non 
hexis  magna  sed  phrasis.  dicebat  enim  citato  et  effuso  cursu,  sed 
praeparatus;  et  p.  243,  8  (habebat)  phrasin  non  vulgarem  nec 
sordidam,  sed  hctam,  genus  dicendi  non  remissum  aut  languidum, 
sed  arden^  et  concitaium. 

Contr.  VII.  23,1.  p.  361,17:  Proponite  vobis  illam  supplici 
faciem,  camiflcem,  securim:  iam  hoc  semel  licere  nimium  est. 
Omnes  pleniores  codd.  exbibent  supplici  causam  faciam,  et  est 
profecto  mendosum  cavsam,  sed  non  ideo  licet  hoc  vocabulum 
omnino  avertere,  id  quod  omnes  adhuc  editores  feceruut.  Unde  enim 
natum  sit  ?  an  putabis  agnoscendam  dittographiam  ?  Immo  faciam 
ortum  ex  faciem  propter  praecedens  cav^am.     Latet   igitur  ali- 

quid;  —  neqne  vero  hoc  in  profiindo  penitus  abstrnsom  est,'  sed 
satis  &cile  eruitur  ita:  iUam  supplici  invisam  faciem.  Excer- 
ptorum  auctoritati  in  tali  re  nihil  tribuendum  esse  hoc  loco  vel 
maxime  confirmatur:  nimirum  qui  illa  confecit  satis  habuit  ex- 
scribere    (p.  378,29)    proponite   supplici  faciem  eqs. 

Contr.  VIIII.  27,6.  p.  421,28:  Juli  Bassi.  Quoniam  usqite 
eo  saeculum  mutatum  est,  (ut)  parricidae  pater  adsit,  nos  (sic 
Burs.,  codd.  non)  istius  advocationi  adsumus.  Plane  contraria 
haec  est  sententia  ei,  quam  equidem  exspectaverim ;  cum  enim 
disserat  Bassus  contra  filium,  patris  advocationem  probare  non 
potest.  Proinde  clausulam  sic  conformare  malim:  nos^)  istius 
advocationi  desumus. 

Contr.  X.  30,9.  p.  472,19:  LcUro  sic  divisit:  an  in  re  iniuria 

sit.  Nulla,  inquit,  iniuria  est.  sordidatus  sum;  quam  muUi  faduntl 

Omnia  iniuriae  genera  {lege)  comprehensa  sunt:  pulsare  non  licet, 

convitium  facere  contra   bonos  mores  non  licet.     Hoc  loco  Scaurus 

dixit:  nova  formula  iniuriarum  componitur:    'quod  ille  illi  contra 

bonos  mores  convitivm  (fecit)'.   Extrema  huius  loci  verba  in  codd. 

sic  scripta  sunt:  quod  ille  (errore  om.  T)  illi  contra  bonos  mores 

(B:   moros)  vit  (T:  fuit).    Quorum  emendatio  nemini  adhuc  pro- 

spere   cessit.    Potest  autem  liquido  confirmari  Scaurum  indidem 

profectum,  unde  profectus  erat  Latro,  ironice  nescio  quid  pronun- 

tiare ;  elucet   hoc  ex  verbis  nova  formula  iniuriarum  componitur, 

quae  quomodo  intellegenda  sint  ut  percipiatur,  unum  certe  exem- 

plum  liceat   afferre,  p.  194,24    Novi  generis  dementia   arguitur: 

sanus   eram,  si  non  agnoscerem  meos.    At  vero   quod  Bursianus 

antiquiores    fere    secutus    edidit    quod    iUe    nihil    contra    bonos 

mores  fedt   acumine    plane    caret    neque    possum   aptam   in    eo 

deprehendere    ironiam.      Multo    etiam    minorem    probabilitatem 

habet  Kiesslingii  audacissima  coniectura,    quam   in   textu   posnit 

supraque   eam   nos   exhibuimus:  etenim  et  praecedentibus  decla- 

ratur   et   per   se   satis  constat   illam   ipsam  formulam   fuisse  ex 

sollemnibus  et  usitatis.  Age  vero  consideremus,  in  quanam  quae- 

')  Similiter  erratum  est  Contr.  VII.  20,4.  p.  336,13.  ubi  codd.  AB  ex- 
hibent  adulteram  nos  times.  Veram  lectionem  non  tinies  praebet  cod.  T, 
neque  audiendus  est  Eisslingius,  qai  a  mendosa  illa  scriptara  profectns 
edidit  nosti. 

stione  versemur :  qoaeritar  dn  in  re  iniuria  sit',  —  in  qua  tandem 
re?  nimirum  in  ea,  quod  sordidatus  divitem  secutus  est  pauperis 
occisi  filius.  Cuius  rei  memoribus  praesto  est  lenis  conectio  haec : 
nova  formvla  iniurtarum  componitur:  'quod  iUe  illic  contra  bonos 
mores  ivif.  Ecce  ironia  festiyissima,  qua  et  alii  similiter  luserunt, 
ut  p.  469,9  Julius  Bassus:  'cur  me,  inquit,  aequerisf  quasi  aliud 
iter  pauperes,  aliud  divites  haheaofit,  et  p.  469,22  Arellius  Fuscus: 
facinus  indignum  commissum  est:  dives  et  pauper  eadem  via  in- 
cessimus. 

In  eiusdem  Controversiae  §  14.  p.  476,2  Albucii  leno- 

nem,   qui  per   dolum   et  insidias  decem  adolescentibus  pemiciem 

molitus  erat,  increpantis  ,sordida'  sententia  sic  editur:    itane   sic 

peribunt  decem  iuvenes  propter  dipondios  tuos  ?  Boni  codd.  habent 

omnes    ita   nisi;   inde   saeculo    XVI   codicis   T   corrector    effecit 

itane,  quae  interpolatio,  —  ut  permolta  eiusdem  farinae,  —  vulgo 

olim  recepta  est.    Quod  Kiesslingius  edidit  Bursiano  debetur  codd. 

lectionem  paullo   curiosius  respicienti.     Yereor   tamen,    ne   opinio 

illos  fefellerit;    —   certe   non   memini   me  ita  coniunctum   legere 

itane  sic,  estque  ad  manum  emendatio  et  facilior  et  veri,  nisi   me 

ipsom  omnia  fallunt,   multo  similior  ea,   ut  scribatur:   ita^)   mi- 

seri  peribunt  decem  iuvenes  propter  dipondios  tuosf  Cfr.p.  324,5 

miser   aeque   timui  ne  .  .  .    daret,   p.  355,4   Quid  faciet   miserf 

p.  492,28    quid   enim   miseri  rogare  sciunt  nisi  siipemf    Facilem 

mutationem   vel   ideo  dixi  esse,    quod  suspicor,   sicut  in  simili  re 

p.  206,24  factum  vidimus,  ser  exaratum  fuisse  una  littera   s   ad- 

iecta  virgula,  qua  omissa  misi  abiisse  in  nisi  nemo  mirabitur. 


V. 

Quoniam  satis  diu  lectores  in  Latinis  detinuimns,  nunc  lubet 
missis  illis,  antequam  dissertationi  nostrae  finem  imponamus,  ad- 
dere  pauca  spectantia  ad  Graecorum  rhetorum  sententias,  quas 
Seneca,   ,ut   ingenia   ingeniis   conferrentur',   saepius   Romanorum 

1)  tfnlto  saepins  in  einsmodi  interrogationibns  occnrrit  in  his  libris 
tto  qvam  itane.  Nonnolla  exempla  snpra  allata  sunt  p.  18  in  adn. 

sententiis  interposuit,  crnces  illas  vironim  doctorum  qui  hos  libros 
traotarunt  fere  omnium.  Sunt  enim  Graeca  illa,  ut  scite  ait 
Schottus,  Gothicis  potius  litteris  quam  Graecis  exarata  a  librariis 
Graece  legendi  nedum  intellegendi  ignaris.  Quod  quidem  si  dili- 
gentius  tecum  reputaveris,  consenties,  opinor,  mecnm  praemonen- 
dum  censenti  de  via  et  ratione  hic  ineunda,  quod  alibi  fortasse 
nimiae  cuiusdam  superstitionis  videri  possit,  id  in  hac  provincia 
pemecesse  esse,  ut  summa  religione  rimemur  traditos  apices. 
Etenim  ad  eam  suspicionem,  ut  putemus  librarium  memoria  noto- 
rumque  sibi  verborum  imaginibus  deceptum  vitiosa  exarasse, 
—  quem  errorum  fontem  alioquin  esse  uberrimum  scimus  experti,  — 
hic  redeundum  non  est:  omnia  referenda  ad  incuriam  erroresque 
oculorum. 

Initium  Capiamus  a  loco  praeter  consuetudinem  fere  integro, 
ut  vindicemus  eum  a  Schultingii  licentia,  quae  nuper  vel  Kiess- 
lingio  imposuit.  Contr.  VIIII.  25,29.  p.  411,25,  si  semel  pro  ^ 
substitueris  z/,  in  codd.  leguntur  haec:  dixit  in  hac  Nicetea: 
<ag  S^^xovdav  ott  (fvfiTioiXiov  eCviv  tjqiI/ov.  Supervacua  est  Schultingii 
mutatio  sciibentis  «g  d^^xovcfev  .  .  .  riXni^v,  modo  verba  tradita 
recte  intellegamus.  Est  autem  sententia  haec:  ubi  audiverunt 
captivi  convivium  celebrari,  rixabantur,  scil.  uno  quoquc,  utliber- 
tatem  reciperaret,  ad  proconsulem  duci  gestiente.  Ad  rem  illu- 
strandam  cfr.  p.  412,9  sententiam  Glyconis. 

lam  cetera  ordine  persequamur.^)  Contr.  I.  8,16.  p.  138,16: 
Olycon  dixit:  ovx  stiriv  EYIGANONIGTON  vno  xXaiovrog  nqo- 
ninnsd&ai.  Sagaciter  haec  Haasius  et  Bursianus  ex  codicum  vesti- 
giis  subobscuris  eruerunt,  sed  in  eis,  quae  sicut  in  codd.  exstant 
exscripsi,  enodandis  nemo  adhuc  mihi  satisfecit.  Bursianus  et 
Kiesslingius  Haasium  secuti  dederunt  svxavovuiTov,  quod  voca- 
bulum  quomodo  hic  ferri  possit,  ego  non  dispicio:  quippe  non 
asurpatur  nisi  de  lOTtm,  ut  sit  ,optimis  regulis  directus.'  Neque 
minus  improbo,  quod  Madvigius  coniecit,  svdai,[iovust6v :  non  vi- 
dentur  Graeci  hac  forma  usi  esse,  neque  omnino  placet  hoc  verbum. 


')  Quamquam  de  nniTerso  loco  sententia  mihi  nondnm  constat,  tamen 
verbo  notabo  Contr.  L  7,18.  p.  130,2,  ubi  codd.  habent  donmt  AXElNON, 
Kiesslinginm,  postquam  scite  restituit  tlSofitv,  non  bene  scripsisse  laxvnXow 

3* 

Meo  iudicio  pater  filium  in  aciem  exire  volentem  cum  fletu  reti- 
nens  nihil  aliud  dicit  nisi  hoc,  detestabile  omen  esse,  si  quis 
a  flente  dimittatur.  Quare  scribo:  ovx  sdxiv  EYOISiNISTON  vno 
xXaloyrog  n^n^fiTtsad-ai,.  ^) 

Contr.  n.  11,  23.  p.  193,10  Artemonis  sententiam  ingeniose 
Bursianus  et  Haasius  restituerunt  hoc  modo:  Xiye,  ri  doi  nqoq  tov 
nariQa  r^5  i(pd-aq(iivtiq  <iV(ins(fxovriTai ;  Xiys,  ncSg  ninetxaq; 
(fuonqg;  (pto^.  Hoc  unum  moneo  non  satis  caute  ex  codd.  scri- 
ptura  CYMTWiiNVKEC  (A  :  AYMTIOiiNUKECT)  effectum  esse 
2YMnE0QNHTAI ,  cum  potius  subsit  lYMnEOSiNHKAI; 
quod  quoniam  etiam  sequenti  nineixag  bene  respondet,  iam  apparet 
deceptum  esse  Bursianum  antecedentium  litterarum  UCOI  specie 
rectiusque  scripturum  fuisse  nii2.  Tenemus  enim  anaphoram 
satis  perspicuam:  Xiye,  ntog  nQog  tov  nariqa  z^g  i^aqfiiv^g 
<iv[ine(p(6vijxag;  Xiye,  nmg  nineixag; 

Graviores  difficultates  praebet  in  eadem  §  23.  p.  193,17 
sententia  Dioclis  Carystii.  Kiesslingius  auctore  Bursiano  edidit 
haec:  Diocles  Carystius  a  parte  patris  etJiicos  dixit:  jiyco  ovv 
anod-avui;  ^avs.  slg  zl  yaq  ^gna^g;  slg  ri  yaq  EOEOY;  slg  ri 
yuQ  iixaivov;  Vides  ipsum  iridicasse  unam  certe  vocem  nondum 
persanatam  esse;  mihi  ne  sequentia  quidem  sana  videntur.  Filio 
instanti  et  urgenti  et  ad  extremum  interroganti  ,ergo  mori  me 
vis?'  pater  respondet  ,sane  niorere!'  iamque  ipse  fillum  urget  ter 
interrogando,  cur  scelus  illud  commiserit;  —  cuius  rei  certum 
indicium  est  triplex  slg  xi  yctq.  lam  vero  nemo  dubitabit,  quin 
primo  loco  recte  emendatum  sit  ^qna^g  (codd.  habent  EPHAZECj 
A :  EPEIIAZEC),  anquiremus  igitur  duo  verba,  quae  illi  cum 
quadam  vi  superponi  possint.      Atque  sub   EOEOY  vel   ECEOY 

axdtfos:  poterat  fere  integrum  agnoscere  Ta/t^yoy,  vel,  si  haec  forma  ei 
displicuisset,  —  dubitat  enim  de  ea  Lobeckius  pathol.  serm.  Gr.  prol.  p.  190, 
—  certe  scribere  rcej^tyoy. 

')  In  extrema  hac  ipsa  §  16  in  confinio  pp.  138  et  139  affertur 
Graeca  sententia  Dorionis  .attonitos  patris  adfectus  exprimentis'  misere 
cormpta  meoque  indicio  magnam  partem  nondum  emendata.  Antiquitus  ibi 
ednnt:  tfo^ovfiai  rtcQl  r^?  olxov/uiytis,  —  et  tamen  quid  ineptius  quam  timere 
hunc  patrem  de  orbe  terrarum?  oiKOYMENE  quod  codd.  habent,  videtnr 
esse  OIKOI MENE;  tum  sane  manifestum  est  post  fofiovftaif  ncQl  t^s  aliquid 
excidisse,  possisqne  probabiliter  inserere  TJXHS.  De  reliquiB  ipse  nihil 
extricavi  dignnm  commemoratu. 

delitescere  equidem  suspicor  E0EPOV.  Quod  autem  tertio  loco, 
ubi  codd.  exhibent  ENAINETO,  Ribbeckius  coniecit  ifitaiveroj 
plane  alienum  id  est  et  ab  ipsa  sententia  et  ab  orationis  forma, 
quae  secundam,  non  tertiam  verbi  personam  aperte  flagitat.  Et 
ex  altera  quidem  parte  sanius  est  quod  Bursianus  excogitavit 
iftaivov;  tamen  ne  hoc  qoidem  verbum  aptum  videtur:  non  enim 
agitur  de  insania,  agitur  de  raptu  et  viliatione.  Scripscrat  Seneca, 
nisi  egregie  fallor,  EAYMAINOY:  inter  E  et  JV,  ut  fit,  omis- 
sum  est  AY,  cetera  simplici  incuria  deformata. 

Transeamus  ad  sententiolam  Dama«  Scombri  nondum  emen- 
datam,  Contr.  II.  14,12.  p.  223,11.  Cuius  extrema  verba  levit«r 
obscurata  Bursianus  recte  legit  ita:  aacoTiav  aaootsvii;  ea  quae 
praecedunt  quaeque  in  codd.  itapicta  sunt:  CTHTHMENNN  (nisi 
quod  in  B  :  CTHZH  — ,  in  VT  :  —  MEHNN  exstat),  idem  Bur- 
sianus,  —  nam  antiquiorum  criticorum  commenta,  ut  fere  in 
Graecis,  tacere  praestat,  —  emendasse  sibi  visus  est  scribendo 
inl  Tjjv  ifijjv:  sed  neque  Kiesslingio  persuasit  neque  mihi;  nam, 
ut  alia  praeteream,  talis  sententia  a  filii  parte  dicta  ferri  nequit  in 
serie  sententiarum  dictarum  a  parte  patris.  Mihi  locum  nostrum 
perpendenti  illud  adcoTiav  affcoTsvij  prodere  semper  visum  est  ety- 
mologicam,  quam  artium  scriptores  vocant,  figuram,  desideroque 
adiectivum  vel  simile  quid.  Nescio  an  certa  sit  emendatio: 
E^TYFHMENHN  atHoTiav  cufcoTsvri.  Increpat  paterfilium:  in-. 
visa,  inquit,  mihi  est  tua  luxuria. 

Contr.  VIIII.  25,29.  p.  411,32  eis  verbis,  quae  supra  a  prava 
mutandi  libidine  vindicare  studuimus,  adnectitur  Euctemonis  quae- 
dam  sententia,  cuius  tristem  speciem  Kiesslingius  proponit  hanc: 
ndvTsg  ivofii^ov  oti,  ECATO.^)  Prima  verba  evidenter  emendata 
sunt  a  Bursiano;  parum  prospere  ei  successit  extremi  correctio, 
et  ne  ipse  quidem  inventum  suum  «reCwro  in  textu  ponere  ausus 
est.    Mihi  haec  occurrit  emendatio,  quam  tua  assensione  non  plane 


^)  Leviculus  error  in  illius  apparatum  criticum  irrepsisse  videtur,  in 
quo  exaratum  eat  n^NTMCEMONZOOIiKCNJTO;  rectius  dedit  Bursianus 
nJNTECEMONZONOnECJTO,  idemqoe  sine  dubio  legere  veteres  edi- 
tores:  cf.  ed.  Gron.  a.  MDCLXXII.  p.  313-  Ceterum  ipsum  quoque  Kiess- 
lingium  idem  sequi  docet  eius  textus;  sed  adnotandam  hanc  rem  ideo  duxi, 
ne  quis  inscins  in  h^audem  incideret. 

indignam  fore  spero:  nctvreg  iyofii^ov  ot»  EAEAYTO;  id  est: 
credebant  omnes  captivi  ei,  qui  ex  carcere  ad  proconsulem  coe- 
nantem  ductus  erat,  ab  hoc  libertatem  esse  concessam. 

Contr.  Vim.  29,18.  p.  445,10:  Nicetes  egregie  dixit  in  hoc 
eodem  loco :  (Svvoldi  [loi  (pijcfiv^  ij  SvyaTtiQj  xal  nQOiSid-^xeV  ix  tov- 
Tov.  Sic  vulgo  haec  olim  circumferebantur,  sic  secnre  ediderunt 
et  Bursianus  et  Kiesslingius :  ego  ut  cetera  probe  emeudata  accipio, 
ita  Graecum  non  puto  t/  i^itydTfjq  ix  tovtov,  cumque  ne  codices 
quidem  exhibeant  EKj  sed  K,  non  dubito,  quin  scribendum  sit: 
dvvotdi  fioij  (p^div,  i]  ^ydTijQ  '  xai  nQoffid-^xsv  '  H  tovtov. 

Contr.  X.  30,15.  p.  476,9:  illud  in  narratione:  vno  Tivog 
avi^id-Ti,  ovx  ol6a  '  slxsv  ix^QOvg  (pvaei,  TAriAPHGACTHC  xaTij- 
yoQetv  dvvafiivovg.  Hoc  loco  cur  Kiesslingius  palmarem  suam 
emendationem  naQ^aiadTiig,  quam  in  adnotatione  proposuit,  in 
textum  non  receperit,  ego  nescio:  mihi  certissima  videtur.  Dicit 
pauperis  occisi  filius  suspicans  divitem  inimicum  interfectorem 
esse:  a  quo  pater  interemptus  sit  nescire  se,  scire  hoc  inimicos 
illum  habuisse  utpote  hominem  natura  perquam  liberum.  Similiter 
p.  469,1  Albucius  dicit:  dum  libere  loquitur  muUos  offendit^  et 
p.  471,17  Latro  ita  narrat:  crescere  deinde  in  dies  odium  aUerius 
invpotentia^  aUerivs  lihertate.  Nihil  autem  est  quod  idem  Kiess- 
lingius  deinceps  pro  KAIHTOPEIN  (B:  KIHTOPEIN,  VT:  KAI 
HTOPQIN)  AYNAMENC  scripsit,  xaTtiyoQsTv  dvvafiivovg:  quid 
enim  ad  rem,  possintne  inimici  illi  accusare  necne?  Immo  restitu- 
endum  est:  KAKHTOPEIN  JYNAMEN02,  h.  e.  qui  is 
erat,  ut  maledicere  non  dubitaret,  sive,  ut  refricemus  memoriam 
loci  supra  a  nobis  tractati,  homo  acidae  linguae. 

Contr.  X.  34,23.  p.  512,3.  Kiesslingius  Bui-siani  vestigia 
premens  edidit:  Nicetes  dixit:  iv  nvQi,  (Si6iiQ(a  tfayQa^povvTa  ijfitv 
^  TVQavvovvTa ;  Ego  in  his  acquiescere  nequeo.  Nihil  dico  de 
mutandi  audacia,  —  codd.  habeut  EIHYNLClAIPPii  (V:  -  irPSi) 
ZSirPAOONTAITIN  (Y:  -  ONTAniN)  TYPANNOYNTAI,  —: 
quaero,  qualis  haec  sit  sententia,  qualis  orationis  forma.  Quid 
sibi  volunt  illi  accusativi?  quid  est  ^coyQatpstv  et  TVQavvstv  iv  nvQl, 
(fiS^Q(a?  quomodo  excusatur  asyndeton?  Vide  nonne  magis  id  pla- 
ceat,    quod    ego    leni    manu    efBcio:    EI  HYPI  KAI  2IJHPS2I 

ZQrPAOOYNTAI,  TFNI  TYPANNOYNTAI;  Itaque  hoc  dicit; 
si  ferro  et  igni  pioguntur,  quomodo  reguntur  et  coercentur?  Ecce 
tibi  argutiae  vere  rhetoricae:  habent  enim  rhetores  in  deliciis  hoc 
argumentandi  genus,  ut,  quam  perverse  aliquid  vel  ponatur  vel 
fiat,  coniecturam  capiant  ex  re  maiore.  Exempli  gratia  cfr.  p.  404,1 1 
qui  sic  convivaiur,  quomodo  irascitur  ? 

lam,  ut  concludamus  aliquando  commentationem  nostram, 
ultimum  tractemus  locum  Graecum,  qui  exstat  in  eiusdem  Con- 
troversiae  §  28.  p.  514,1.  Kefert  Seneca  cum  cavillatione  acer- 
bisque  facetiis  fatuam  quandam  Glyconis  Graeculi  sententiam.  Is 
enim  (§  27)  voluit  videri  voUurios  ad  tdhuLam  Parrhasi  advolare, 
fabellam  notissimam  inepte  in  suos  usus  convertens.  Sunt  aut«m 
Senecae  verba,  ut  apud  Kiesslingium  leguntur,  haec:  Spyridion 
aeque  familiariter  in  templum  volturios  subire  putavit  quam  passeres 
aut  columbas;  dixerat  enim:  (taQxo^ya  Oov  yij  yQcc^  NAFA 
&»«.  Atque  caute  quidem  fecit  ille,  quod  monstrum  quale  in 
codd.  habetur  integrum  repraesentare  quam  aliquo  ex  eis, 
quae  ad  manum  ei  erant,  commentis  uti  maluit  Nam  quod 
Bursianus  olim  in  textu  posuit  xarcc  nequaquam  satisfacere  ipse 
sensisse  videtur,  quippe  qui  in  adnotatione  haec  addiderit:  ,fort. 
tamen  scr.  est  nayq,  ut  fuerit  verbum  graecum  nayav  ab  eo 
quod  est  nayri  formatum  idem  significans  quod  nayiSsvsiv  ab  eo 
quod  est  nayig''.  At  vero  haec  cum  scriberet,  de  fumo  ad  flam- 
mam,  ut  aiunt,  vir  egregius  tetendisse  videtur;  —  quis  enim  erit 
qui  illud  verbum  nayav  ei  acceptum  rcferat  ?  Ipse  autem  Kiesslin- 
gius  invento  suo,  quod  dubitanter  in  adnotatione  proposuit, 
,nayid(a(f£i.  Nolo\  iure  non  multum  tribuisse  videtur:  nimis  vio- 
lenter  mutantur  quae  tradita  sunt  toUiturque  illud  sed,  quo,  quo- 
niam  suam  vim  habet,  aegre  caremus.  Equidem  fere  praestiterim 
scribendum  esse:  CaQxoifceya  (fov  y^ij  yQa^  AUATAI  t^i^a. 
Quod  quam  bene  cum  rhetoris  illius  consilio  conveniat  patet: 
vult  atrocem  illam  imaginem  tam  accurate  veritatem  imitatam 
esse,  ut  vel  aves  rapaces  deciperentur  et  tamquam  ad  praedam 
advolarent. 

AEMILIUS    THOMAS    DE    VITA    SUA. 


Natus  sum  Schrodae,  in  oppido  Posnaniensi,  d.  VIII.  m. 
Aug.  a.  MDCCCLVni  patre  Boleslavo  iurisconsulto,  matre  Elisa 
e  gente  Brachvogel,  quos  vivos  pie  veneror.  Fidei  adscriptus 
sum  evangelicae.  Elementis  litterarum  intra  privatos  parietes  per 
magistros  quosdam  imbutus  anno  h.  s.  LXVIII,  cum  pater 
Krotoschinum  commigrasset,  gymnasio,  quod  ibi  Gladischio,  sene 
venerabili,  rectore  tunc  florebat,  traditus  sum  eiusque  discipulus 
per  octo  annos  fui.  Pio  animo  semper  colam  praeceptorum  carissi- 
morum  memoriam,  qui  liberalium  studiorum  amorem  in  me 
excitarant  et  foverunt,  inter  quos  cum  Nielaender  et  Guenther 
philologi  et  Schoenborn  mathematicus,  tum  Leuchtenberger,  gy- 
mnasii  Krotoschinensis  hoc  tempore  rector,  cuius  egregia  disciplinu 
per  unum  saltem  annum  uti  mihi  contigit,  praecipue  mihi  nomi- 
nandi  sunt.  Vere  anni  h.  s.  LXXVI  maturitatis  testimoniura 
adeptus  Lipsiam  me  contuli  studiis  philologicis  operam  daturus. 
Sex  mensibus  post  Jenam  migravi  ibique  duo  semestria  commoratus 
amoenam  universitatem  Rhenanam  adii.  Cuius  civis  cum  item 
per  duo  semestria  fuissem,  auctumno  anni  h.  s.  LXXVIII  Bero- 
linum  petivi  atque  adhuc  in  hac  abna  litterarum  sedc  ad  studia 
mea  incubui.  Scholas  frequentavi  professorum  clarissimorum 
Ritschl  Curtius  Lange  Leskien  Huebschmann  Lipsiensium,  Rohde 
de  Gutschmid  Delbrueck  Eucken  Jenensium,  Buecheler  Usener 
Kekul^  Bonnensium,  Vahlen  KirchhofF  Huebner  MuellenhofF 
Zeller  Berolinensium.  Lipsiae  praeterea  sodalis  fui  et  proseminarii 
philologici,  quod  moderabatur  Lipsius,  et  Curtii  societatis  gram- 
maticae  et  Goeringii  societatis  philosophicae.    Porro  Jenae  mihi 

contigit  favore  vv.  cll.  Rohde  de  Gutschmid  M.  Schmidt,  ut  semi- 
narii  philologici  per  duo  semestria  essem  sodalis  ordinarius.  Ibi- 
dem  apud  Sieversium  palaeographiae  Latinae  elementa  didici.  Com- 
morationis  Bonnensis  cum  ob  alias  causas,  quas  exponere  non 
est  huius  loci,  suavissima  mihi  est  memoria,  tum  ob  insignem 
Buecheleri  et  (Jseneri  facilitatem,  qui  seminarii  regii  philologici, 
cuius  exercitationibu^  per  duo  semestria  interfui,  sodalem  ordi- 
narium  me  crearunt  semperque  studia  mea  propensa  voluntate 
adiuverunt.  Atque  permigit  mihi  etiam  Buecheler,  ut  exercitatio- 
nibus  Oscis  et  Umbricis  a  sese  institutis  interessem.  Berolini 
denique  ut  exercitationibus  suis  interessem  benigne  concesserunt 
philologicis  Vahlen,  epigraphicis  KirchhofF,  Aristoteleis  Zeller, 
Theodiscis  Muellenhoff.  Quos  viros  optime  de  me  meritos  esse 
grato  animo  profiteor:  facere  autem  non  possum,  quin  singulares 
gratias  agam  Vahleno,  cuius  subtili  doctrinae  et  eximiae  erga  me 
benevolentiae  plurimum  debeo. 

SENTENTIAE     CONTROVERSAE. 


L.  Annaei  Senecae  Naturalium  Quaestionum  codex 
Bambergensis,  qui  vulgo  saeculi  XI  esse  perhibetur.  non  scriptus 
est  ante  posteriorem  saeculi  XIII  partem. 

n. 

De  ordinandis  earundem  Naturalium  Quaestionum  libris 
ne  recentissimis  quidem  commentationibus  recte  mihi  videtur  sta- 
tutum.  Equidem  puto  noviciorum  codicum  nostrorum  inter  se 
discrepantium  hac  in  re  auctoritatem  esse  plane  nuUam,  eaque  quae 
aetatem  tulerunt  frusta  sic  ordinaverim:  Prologus.  II.  VII.  I. 
IV    V.  VI.  III.  IV- 

III. 

Sen.  de  Clem.  I.  3,1  sic  scripsit:  iVMnc  in  tres  partes 
omnem  Jianc  materiam  dividain.  Prima  erit  in  animi  (reini)ssi 
lonis,  eqs.     (Cod.  N  corrupte  rnanumissionis.) 

IV. 

In  Plauti  Men.  IV.  2,40  sq.  non  recte  post  Ladewigium 
Ritschelius  versibus  multifariam  transponendis  genuinam  huius 
scaenae  formam  reciperare  studuit:  ego  agnosco  certa  duplicis 
recensionis  vestigia  et  expungo  vv.  40 — 55. 

V. 

Liv.  XLIV.  6,8  ita  distinguenda  oratio:  nam  jjraeter 
angustias,  —  per  quinque  milia,  qua  exiguum  iuinento  onusto  iter 

est,  rupes  utrimque  ita  abscisae  sunt,  ut  despici  vix  sine  verligine 
quadam  simul  oculorum  animique  possit,  —  terret  et  sonitus  et 
aUitudo  per  mediam  vallem  flu,entis  Penei  amnis. 

VI. 
luv.  Sat.  294  sq.   ad  hunc  modum  restituo: 
nuUum  crimen  abest  facinusque  libidinis,  ex  quo 
paupertas  Romana  perit.  hinc  fluxit  Abydos 
et  Sybaris  pollens,  Mnc  et  Rhodos  et  Miletos 
atque  coronatum  et  petulans  madidumque  Tarentum. 
Cod.    P.    V.    295    ad   indos    (cfr.    Athen.    XII.    cap.    28), 
V.  296  colles. 

vn. 

Hymn.  Hom.  in  Apoll.  Del.  v.  162  sq. 

nccvTwv  d^ccvxf^Quinoov    (pcovccg    xal  XQSfi^aluxdTvv 
fiifisla\y  l(Jcc(Siv. 
pro  inepto  KAI  scribendum  KATA. 

VIII. 
Aesch.  Eum.  v.  193  sq. 

XsovTog  avTQOV  alfiaTOQQOcfov 
otxsTv  TOiavTug  stxog,  ov  XQ^ff^^lQi^Oig 
iv  Tolads  nXTjdioiCi  TQi^sa^ai  fiixJog. 
corruptum  est  v.  195  1TAH2I0I2I  restituendumque  IIANOIIOISI. 

IX. 
Aesch.  Eum.   v.  405     nwXoig    axfiaioig   tovS^    sni^sv^ad' 
Offlv    non  est  corruptus,    sed    interpolatus;    repetitus    ex    alia, 
fortasse  ipsius  Athenae,  ^soipavsicf.  similitudinis  causa  videtur  ad- 
scriptus  esse  versui  404. 

X. 

Soph.  Trach.  v.  196  To-nod^ovv  defendi  posse  nego;  scri- 
bendum  propono: 

ta  yoQ  nox^siv    sxadTog  sxfiadstv  d-sXwv 
ovx  av  fis^stTO,  nQiv  xaHi^  i^ovijv  xXvsiv, 

XI. 

Plat.  de  Rep.  II.  19.  p.  380  D:  tots  iJtiv  aiTov  yiyvofisvov 
xai  aXXuTTOVTa  t6    avTOv    sldog  slq  noXXaq  fioq(paq,  roTi  d^injtag  \'r 

ancacovTa  xal  noiovvTa  neql   avTOv  Toiavra  doxsTv;  Post  avTov        '^ 
inserendum  aXXov.  '.!^^. 

XII. 

Ibidem  VI.  5.  p.  490  A:  Ovxovv  iv  fiiv  tovto  G^dqa 
ovTca  naqa  do^av  Totg  vvv  doxovfi^voig  nsgl  awov;  ToUendum 
importunum  ovT(a:  mero  enim  errore  repetitum  est  ex  ante- 
cedentibus  verbis  ^y  yaQ  ovtu»  Xsyofjbsvov. 

